url: =· India gam tuitaw lam Andhra Pradesh state sung Vakatippa khuaneu kiangkhat ah a om Firework meipuakkham thei bawlna company October 20 ni zanlam in nasiatak in mei inkaang ahihman puakkham ek a naseem mi 17 sipah in adang mi 10 liamna tawh zato inn ah kipuak pah vingveng hi.\n· 2013 Kum lawm kingaite ni a alawm ngaihnu that a kiman Oscar Pistorius Khebai mibanglo khat hi tase mah leh amawhna tawh kizui in thongsung ah kum 5 sung va tawlnga hithiat phot ding in October 21 ni in thukhen zumten khen sat uhhi.\n· North Korea gam ten April khasung a amat uh US gammi Jeffrey Fowle kum 56 thulam dangpi khat in October 21, 2014 ni in khahkhia kik uh ci in US kumpi thuneilam pan taangkokhia uhhi. North Korea te ong Aleikha mang uh amantawh, thongkia akhah uhtawh kilamdan nakhat om hileh kilawm cin pawlkhat in ummawh uhhi.\n· Kawlgam gaalkaap no.77 te leh Palong minam gaalkaap TNLA No.7 te October 21 ni in nasiatak in kikaap ngiat ngiat ta uhhi. October 20 ni in mawtaw pi 10 dim gaalkaap tawh Palong gaalkaap te phualpi teng kawl gaalkaap ten buluh uh ahihman in kikap na apiang ahihi.Kachin gam lam ah kawlgaalkaap leh Kachin te 666 hi in tun Palongte tawh 777 hileuleu mawk ahihman Kawl kumpi ten ngimna lianpi khat nei leh kilawm hi.


timestamp: atn

url: =Innkuan Ki Makaih Athupit Zia. - Laibu Saal\nHome > Thuluui/Articles > Innkuan Ki Makaih Athupit Zia.\nInnkuan Ki Makaih Athupit Zia.\nResearch findings khatin Naupang breakfast pongman taka nei loten a virginity kepzolo deuh uh ci mawk mik mek hi. Ka lungsim khatin ki naak sai kei zen si ka ci pian hi. Ahizongin a ban ka sim ciang a hilhcianna ah breakfast sangin a neeklohna hang thupoi zaw hi. Naupang ten breakfast mumal leh pongman taka, a neeklohna hang tampi om thei hi. A nute uh gina zolo hi thei hi, tuabanah a nu leh pa kikal cidamlo zong hi thei hi. Bek thamlo in problem dang zong om thei lai ding hi. Naupang frustrate lua ten tension release nangin sex zang nuam se ci hi. Chinese nungaknote breakfast kician taka ne zel te a average a lakin kum 19 tan virgin uh hi. Breakfast ne mumal ngeilo te bel a average in kum 17 ciang bek virgin uh hi. Breakfast pongman taka nete amau pumpi kikem zo in sawtvei virgin zaw uh cihna hi.\nHih research Findings te bel zong thukhat hi in, innkuan ki ukna a thupizia a gen nuam ihi zaw hi. Leitung mihingte innkuan meel neilo a khuasa hi jen lehang bangzah ta in a buai huai zen tam? Hih thute khawng ngaihsun leeng innkuan thupizia kithei thei hi. Khristian ahi lo biakna dangte nangawn in innkuan nuam thupi ngaihsut uh hi. Innkuan nuam a om theih nangin kiteen ma pek pan in ngaihsut khawlh ding kitangsam hi.Mihingte pen a hoih lam thu kihilh tang tang kuul hi. Lai siangtho in, “Naupang khat a neulai in lampi man tawnsak lecin, a teek dongin lampial nawn lo ding hi” ci hi. Tua lampi man a tawt theih nang ua kisinsak masakna pen inn sung pan ahi hi. Inn kuan sung pen na khat peuh peuh kisinsakna masa ahi hi. Sang masa, biak inn masa leh society masa hi mai hi. Khuasung leh mundanga tate omdan ding khempeuh innsung pan kihilh masak ding ahi hi. Nu leh pa ten inn sung pen kisinsakna mun masa ahihlam telsiam kuul hi.\nInnkuan sunga thunei pen pa himahleh tate pahtahna ah nute in mawhpua zaw hi. Pa pen vak khia zel sang mahleh nu te innsungah om leh hoih hi. Numei vaak hat lua te a tate un sun hi.Tate pen nu kiangah tamzaw ahihmanin pa sangin nu sun zaw uh hi. Lai siangtho in zong”a tanu ten a nu sun” ci hi(Ezk 16:14). Innkuan nuam leh hoih a om theih nangin Nu Hoih kitangsam mah mah mawk hang e. D.L Moody in “Ka nu’n hong pattah bang in nuten a tate pantah le uh thawng(Jail) om lo ding hi” ci hi. General Napolean leh George Washington te khawng zong mi minthang a suahtheihna hang uh pen Nu hoih a neih man uh hi.\nA thupi khollo tawh aki bang Innkuan ann neek khawm pen thupi peuhmah hi. Ann ki neeksan ziau mawk lo in kingakin a ki tuak mah a, annkuang umkhawm ding hoih hi. Discipline neihna khat ahihmanin a khanglai naupangte makaihna khat hipah hi. Ta nu leh tap ate pen numei mawhpuakna leh pasal mawhpuakna hilhcian ding kitangsam hi.Tapa te pen tanute kepsiamzia ding hilh inla, pasal ahihmna tawh kituakin tanute etteh tak dingin omdan kisin sak in.Tanu leh tap ate pen vang kipiak tuah siam ding thupi hi.\nNute manphatna pen kam a gen zawh ding hi lo hi. Bangci bangin innkuan sung makaih zel na hi hiam? Hi leitungah a nuam pen innkuan nuam ahi hi. John Randolph American Statesman in, “Ka naupan lai in ka nu in ka khutah hong len in,a kiangah hong khukdinsak zel hi. ’Vantunga om kote’ pa aw, na minsiangtho kizahtak hen’ hong cihsak zel hi phawk kha lo hi zen leeng, pasian um lo leh biakna nei lo ka suak ding hi” ci hi. Mihingte in a pua lama i muh leh theihte sangin innsung pan ate’ ki nuntrakpih zaw hi. Tua manin na ta pattahzia pen a lungsim puak dan ding uh hi mawk hi\nMi siam te gendanin leitung numei 94% ten pasal neih sawm uh hi. Tuate’ laka 3% bek nu cing(nu hoih) hih sawm zen uh hi. Pasal nei a ta neih ziau pongmawk pen nu cing hihna hi lo hi. A kuul leh a kitangsam banga nuntakna a zang thei te nucing kici zaw hi. Thankik banga ta nei pong in thu lah hilh sam lo, cihte pawl nuking hi lo hi. Thuneu khat tawh heh mana theih khempeuh genkhia cihte pawl khawng zong e. Lungsim kip a nei, numei ahihlam a mangngilh lo, tate pahtah a thupi ngaihsut numei hoih hi.\nInnkuan ki makaihna a thupizia a thei Susana Wesley in, “Innkuan kima kaihna pen Pasian nasepna thupi pen hi” ci hi.Innkuan sungah Pasian deihdan bek a gamtat ding thupisa hi. Amah pen tu dongin leitung nuhoih te laka kiciamteh khat hi. Zomi nute sungah innkuan sung Pasian nasepna field a ngaihsun a om diam? Pasian thu in zong innkuan vai thupi ngaihsut masa dingin hong hilh hi.(ITim 3:4).\nInnkuan sunga nute thupizia pen kama gen zawh ding hi lo hi. Hatsatna leh damlohna ah nute min ki lo masa hi. Ahih theih uh bangmah a om kei phial zongin i kianga hong tut bek uh nuam tuam hi. Thu sia thu pha nute kiangah ki gen ngam hi. Tu ahihmanin nu te ki ngai diak hi. Nu hoih te tate bek tham lo in pasal te adingin zong manpha hi. Laisingtho in zong Pasal te adingin pahtawina lukhu ci liang hi. Nu hoihlo te leu leu bel a pasal a mualpho sak leh innkuan a kitamzan sak hi zen hi.\nInnkuan haksatna manin nu pawlkhat in sum zongin a tate uh nasemte keemsak uh hi. Tuadan te pawl hoih lo mah mah hi.Nidang lai in Greek mite in, “Na sal khutsung pan na ta khangkhia sak lecin, sal khat bek hi lo in sal nih nei suak ding hiteh” ci hi. Naupang ten muh leh theih khakte uh sun mawk uh hi. France gam bekah zong nupi tam mah mah ding hi. Ahizongin innsung a uap lum nupi tam tuak lo hi. Napoleaon in,”France gam kitangsap pen nute ahi uh hi” ci mawk hi. Inkuan sung kimakaihna ah pa te thupi lo cihna hi lo in nute thupi diak uh hi.\nMung Pi July 6, 2017 at 11:07 AM\nItem Reviewed: Innkuan Ki Makaih Athupit Zia. Description: Rating: 5 Reviewed By: Cinpu Zomi


url: =Malaysia, Kuala Lumpur khuasung aom GHKL zato meikang :: ZOMI DAILY\nposted on 17 March 2018 at 6:59 pm UTC+9:30 Lomkholna: Malaysia, News, Sawltak, World\nMalaysia, Kuala Lumpur khuapisung aom GHKL (General Hospital Kuala Lumpur) meikang cih Local Media tuamtuam pan kiza hi. Tuni Saturday (March 17) sunlam 12:15pm hunpawl in meikang akipan ahihi.\nBernama te pulakkhiatna ah meikat kipatpen 12:15pm hunpawl hi a, Fire and Rescue Department tepen 12:30pm hunin ki zasakpan cihi.\nGHKL panin Hospital Director asem laitak ahi Dr. Nor Akma Yusuf in agenkhiatna ah meikuang akipatna pen zato ii vankoihna Storeroom panin akipan cihi. Meikuang pen asawtlo in kiphelh theipah a, hih meikatna hangin zato nasepna Hospital Medical Services tepen bangmah nawngkaina omsaklo in kizomthei cihi.\nMeikang om cih akitheih ciangin GHKL Building panin nasem leh cina te kihemkhiapah ngeingai uhhi. Fire Alarm aging akizak ciangin Medical Staff te’n Hospital Building sungah cina zatolum tepen alupna tawh tuahkhia, sawnkhia in, ageinai aom amuanhuaina Building te ah tuahkhia ngeingai uhhi.\nNurses leh Doctors te’n cina apaitheilo tepen tutna tawh ahi zongin, pawlkhat lupna tungah lumsa in ahi zongin apualam ah kaikhia, sawnkhia, zawngkhia in buaingeingai uhhi.\nHih meikatna Storage muntawh akinai mahmah in Oxygen Tanks kici huihbungpi te 163 tak aom ahihi. Tuate pen meikuang kilawhleh puakkhamding cih kipatua mahmah ahih manin, GHKL ah nasem Engineering Team te’n ahunlap in hemkhiathei uhhi. Tua Oxygen Tanks te meikuang in lawhphei hileh lauhuai mahmah dinga, Disaster dinmun tungding kici hi.\nVideo: Medical services at Hospital Kuala Lumpur were not disrupted by the fire at the attached National Institute of Forensic Medicine (IPFN) today, said director Datin Dr Nor Akma Yusuf.\nCity Fire and Rescue Department director Khirudin Drahman in agenna ah Hospital’s Engineering Team te ii amanlang in ahepkhiatna hangin meikangding tampitak phatuam hi. Oxygen Tanks te ahepkhiat khit uhciangin Electricty te avekin khakcip in, Oxygen Pipeline tengzong avekin ki khakcippah ahih manin, meikuang pen ahuaisiatding akidal hipah hi ci’n genkhia hi.\nHih meikatna akipatna ahangpen Electric mei panin Short Circuit hiding in ki ummawhphot hi.\nTuni pen Saturday tawh kituak ahih manin, tua meikatna munah nasem mi 2 bek aomni hibilbel cihi. Technician khatleh Cleaner khat, akigawm in mi 2 bek nasemin aomlaitak in meikuang akipan hi a, tuate pen anih un kum 40 gualtuak ahihi.\nMore: Baghdad khuasung aom zato khat meikang, naungek suakcil 11 si\nMeikat akipat ciangin meikhu tawh pusuak khiathei nawnlo in, inntungdawn ah kahtosuak uhhi. Tuatepen apualam aom kahlei te panin ki honkhiathei hi ci’n City Fire and Rescue Department thunei te’n genkhia hi. Sawltak #zomidaily\nPrevious: ZAM Thupuak :: 18 Mar 18 (Makai hoih)\nNext: USCIS vaitawh kisai theihhuai pawlkhat


url: =THE TOP Ko Phi Phi Don Cultural Tours (w/Prices)\nTop Ko Phi Phi Don Cultural Tours\nWhat are the best Cultural Tours in Ko Phi Phi Don?\nThe best Cultural Tours in Ko Phi Phi Don according to Viator travelers are:\nSee all Cultural Tours in Ko Phi Phi Don on Viator.\nWhat Cultural Tours in Ko Phi Phi Don are taking additional safety precautions?\nWhat Cultural Tours in Ko Phi Phi Don are good for avoiding crowds?


url: =Japan ah meileng ahun Second 25 ki pelhkha ahih manin Company te’n mipitung thumnanei :: ZOMI DAILY\nJapan ah meileng ahun Second 25 ki pelhkha ahih manin Company te’n mipitung thumnanei\nposted on 17 May 2018 at 10:05 pm Lomkholna: Japan, News, Sawltak, World\nMeileng ziakei pen azuiding Passenger te adingin nawngkai mahmah hi. Tuabanah meileng apaikhiat dinghun aki ciantansa sangin alolzaw in na paikhia lehzong ahuntawh akituaklian dingin azuihsawm, adelhte adingin meileng alaplo suaksakmawk ahih manin nawngkai mahmahzel hi.\nJapan gamah meilengkhat apaikhiat hunding sangin Second 25 lolzaw in paikhiakha ahih manin, tua Japanese Train Company te’n khuasung mipi te tungah thumna nei uh cih Philippine Daily Inquirer pan kiza hi.\nNungkal Friday (May 11) ni in Central Japan aom Notogawa Station ah meilengkhat 7:12am hunin apaikhiading himahleh ahun atunmadeuh 7:11:35 am in paikhiakha citciat hi. Ahun aki ciantansa sangin Second 25 lolzaw in paikhiakha hi.\nMeileng apaikhiat hunding sangin Second 25 lolzaw in apaikhiatna hangin mikhatin meileng zuikhalo, laplo citciat sawnsawn hi. Tuavai tengtawh meileng Company ahi West Japan Railway Company (JR West) te’n khuasung mipite tungah thumna pulakkhia uhhi.\nTuani khatvei bekbek meileng Second 25 lolzaw in apaikhiakha hi a, tualo te ahun akiciangtansa atun ciangin ahun mansetset in tunglianlian, pusuak lianlianden hi. West Japan Railway Company (JR West) panin Statement akhahkhiatna ah tuani in meileng ahawl Train Conductor in khialkha in, meileng kongkhak khakbaih sakkha hi ci’n pulak uhhi.\nHihbangin meileng azui khuasung mipi te kong nawngkai sakkhak uhhi, mailam ah hihbangdan khialhna aomkikloh nadingin ka hanciam mahmahding uhh ci’n West Japan Railway Company (JR West) te’n genkhia uhhi.\nMore: Malaysia LRT meileng sikzawn tungah nupi naupaai khat kiasuk, gawilum khalodeuh\nJapan te ngeina “Japanese Culture” ah hunlap, hunman setset “punctuality” cihpen athupi ngaihsut mahmah uh ahihi. Abeisa 2017 November khasung inzong Tsukuba Express te meilengkhat Second 20 lolzaw in paikhiakha ahih manin, mipi te tungah thumna nei uhhi.\nMyanmar gamsung a Bus, Meileng te genloh vanleng nangawnzong ahun lapzo mahmahlo a, ngakcihtak in ngakngeungau hidenkeei mawk a mate. Passenger tetung kithuum cihthadah hongki nawtgawmthei sawnsawnlai….. Sawltak #zomidaily\nPrevious: HELL Khuk pan laikhak\nNext: Zomi sungah Medical Doctor masalam ahi Dr. Song Za Tual in Yangon ah hongnusia\nMandalay ah Taxi Driver khat thautawh kikaplum in akikapzia palik te’n kansan


url: =Ka up Pa kathei hi :: ZOMI DAILY\nposted on 22 August 2015 at 2:30 pm Lomkholna: Article, Hangkhanlian\n1990 kiim pawl in Singapore ah mobile phone te ban tantan sau heha aa, mobile phone pau lai khat gal et hilehang bawng ngaltaak guh kheuh mahmah bang liang aa, molhtum aa zattheih ding zah aa muanhuai ahihi. Mal tawm mahmah lai ahihman in tua tawi kha te mihaute ahihkei leh company aa thunei te bek hi-in kisa thei peuhmah uhhi. Tua hun laitak in public phone mun khempeuh ah kikoih kawikawi ahihman in kizopna alemtaang mahmah khuapi aa kingaihsun ahihi.\nTuazawh kum 20 ong cin 2010 ciang mikhempeuh in mobile phone neita aa, sangnaupangte nangawn in neihloh aphamawh hun ong hiziauhi. Aneu ciuciau, puan-ip sung aa puaktheih, kihona bek hilo, camera, video nangawn siangtak in kilathei dinmun ong hito pakhi. Public phone aa pau omleh alamdang ong hiziau in muhhak tahi.\nInternet tawh kizom in Zomi teng Zonet ciangtawh thukizaakna nasia mahmah kasak kawmkal ah, khangno khempeuh in facebook, facebook ciden uh ahihman in, amau hanthotsa mahtawh 2010 kum July 17 ni-in Face Book kaluthi. Kalaisai! khangno teng kuun ngelhngah, a phone uh tawh nitum, thapaai, khoihkhoih kacihleh, iPhone zang aa leitung bup tawh akizom uh nahi zen aa, nidang aa kihona bek kasak tu’n leitung tawh tatsatlo aa kizom nahizen uhhi.\nLeitung khantohna manlang lua in, mitphiat kal sung nangawn aa kikhel, kilaih (change) cih ahi den hun sung aa alut ihihi.\nHih kikhel, kilaih hun sung ah Zomite zong ut in, ut takei lehang kihelkhaakloh aphamawh ong suak aa, midangte adingin kilaih, kikhelna theihthamlo ahiphial zongin, Japan gal lai aa kinusia Chevrolette, Jeepte mah hoihpen, hatpen, to-pen asa, Japan gallai aa siik temah khauhpen asa Zomite adingin lungzin huai, lung-ap huai peuhmahhi. Ihmang hiam ihtak hiam cih dinmun ihihi.\nTua kawmkal ah, omna mun kician mel zong omlo kikhinsuk, kikhinto, kituahsuk kituahto, leitung gam tuamtuam ah kithehthang sawnsawn ihihman in, koi ah om ing aa, kua kahiam, ihmin, ihpuam nangawn theizo nawnlo, lu mel taw mel theih nawnloh hun sung ihlut laitak ahihi.\nLeitung ah akip, akho, akikhel ngeilo cihding khat mahmah zong omlo aa, kumpi gam nangawn akilaihlaih ahihi.\nHunkhat lai aa gamkeek, nitum ngeilo Mangkang gam icih tu’n hinawnlo hi. Hun khat lai aa sila khawi gam te Thupha puak gam suakta hi. Hun khat lai aa galphuang den gamte tu’n gu neilo gul bangliang uhhi. Pilna siamna lah kilaih, kikhel, thu leh la luanzia zong kikhel, avek, avek aa kikhel, kilaihto ahihi.\nHun khat lai aa gammial, pu’sa pa’sa biakna, dawi leh kau tenna khuazing gam ah anungta Pasian khuavak taang tahi. Kikhelna lian mahmah, lamdang mahmahhi.\nTua ahihleh hih kikhel,kilaihna in, Zomite sukha dinghiam? Ong sukkhaak loh phamawh dinghi. Ih kiim, ihpaam kikhelna zui in kikhel, kilaih loh ong phamawh ding aa, ihihna lui khempeuh ong mangthang ding, ong bei loh ong phamawh dinghi. Adangteng kikhel in Zomite kikhello, a om ngei aa omden cihbang omthei tuanlo hi.\nTua ahihman in tuni aa Zomi leh zingciang aa Zomi ong kibangnawnlo dinghi. Zan ni aa Zomi leh tuni aa Zomi ih kibang nawn keihi. Ih nikten puansilh kibang nawnlo, kizep, kizuun zia kibang nawnlo, kiim leh paam tenna kilaih, omdan khawl dan kilaih, ihngeina, ihzia ihtong, annek tuidawn, ihgawl, pau leh ham, ihmel ihpuam, ihthapuak zia, ih mangmat zia dongin avek, avek in akilaih, akikhel ding ahihi. Tuabek zong hilo, mite’ kilaih, kikhel sang ei’ kilaih, kikhel lianzaw laidinghi.\nPasian Thupha kasang uh aa July2010, 25 ni-in kaPa kum 85 cingtahi. Tusawn mu in atusawn USA ah om aa kum 13 ahihi. Ka neulai un kaPa ading sun sang tuah sim in vaimim su in khutme golh liangin nitaak lam sang kapai uhhi. Tuni dong ka Pa’n vaimim leh ga leh zasan kilim gawi ahihnak leh agil vah nuam sapen hi. Ko unau teng inbel kipawl theih napeuh tawh neekpih hibek in buh leh mehlim sim, zohuan, ahihkei leh kitui huan leh gilvah dan gik kasa uhhi. Ka tate a ulam teng in meh pen nel sim mah leh lim sa uh aa, aneu lamteng ahihleh ham burger cihpeuh, pizza cihpeuh hileh maitai zaw uhhi. Singapore aa khang aneu tegel bel USA om ka tute uh (kaPa’ tusawn, ka U pii’ tute) tawh kigual ahihman in inn ah an aneek lam uhzong muhkhaak mel hinawnlohi. Bangmah ne ngeilo cihding inlah thacing bilbel veve uhhi.\nTuam omtek hikei in a omkhawm hi le-ung abuaihuai mahmah ding ahihi. Khang khat leh khangkhat ihduhdan, ih gong kibang nawnlo kacih nopna ahihi.\nKhang khat khit khangkhat gengen loh mitphiat kalsung aa akikhel, akilaih hih leitung ah ihgatam duhna, ihvaimim ciim neekna, ihniikten ihpuansilh, ihton, ihlaam, ihkipi, ih kitten, zu aih, sa aih nate kilaih loding in ih umhiam, kip den ding ih lam en hiam? Ih pau ihlaite mangthang loding iih lam en ngamhiam? Tuni aa Zomi ihihna alak khempeuh in zingciang lak nawnlo dinghi. Hihte Zomite hihna hi cihcip theihthu hinawnlo hi. Kikhel, kilaih, kizang nawnlo, mangthang, bei, leitung ngeina ahihi. Laisingtho siamte’n ong gelh uhciang Greek Laisiangtho (Septuagint) ong piankhiatna abulpi pen, Greek Kumpi Ptolemy I Soter (367-283 BCE) in Egypt gam a uk hunsung aa sal aa amat, Alexandria aa akoih Jew mi tampi leh ong peembeh Jew (diaspora Jews) te in kum sawtpi khit ciangin, Hebrew pau leh Hebrew lai thei nawnlo, Greek ngeina pom (Hellenistic Jews) ta uh ahihman in tuate’ ading ngimna tawh Greek Laisiangtho ong piang khia hi ci uhhi.\nTua ahihman in ei Zomi (diaspora Zomi) te zong hunkhat takteh Egypt gam atung Jews temah bangding hihang.\nTua niciang Zomi icih, Zomi ihihna bang akimu nawn diam? Angaihsut huai mahmah thu ahihi. Gal ngaihsut kha lehang lungzuan huai phial hi.\nHihding pen Topa Zeisu in natheikhol lua mahmah ahihman in savun lui leh lenggah zu thak, puanlui leh puanthak tawh gentehna napiahi.\nJapan gal lai aa siik te mah to asa Zomite ading hih kikhelna zuihhak mahmah, laih hak mahmahhi. Kikhel ding hilehang polhtehna, palauna, kuhkal lohna, manthanna lam in laksawm lai hihang.\nTua ahihleh hun sawtpi, khang tampi khit ciang, Zomite koitak tung ding aa, koi ah kinga ding ihihiam? Zomite destination bang hiding hiam? Hihpen tuni aa ihngaihsut ding athupi pen ahihi. Leitung ah akikhel ngeilo bang om cih zong masa in tua mun ah ih minam hihna ihngak kei leh, akikhel dending mun ah nga kha lehang hun tomkha sung aa amangthang ding ihihi.\nTulaitak lian in Zomi akici khempeuh minam bup in Christian upna a um, Christian asuak khin cihtheih hiphialta hi. Zogam aa omteng lah Christian, apusuak, apaikhia tenglah Christian ihihi. Hunkhat takteh, ihngeina, ihkampau, ihlai, ih annek tuidawn, ihkizepna, ihpuansilh, ih gamtat zia te aa kipan, ihmel ihsa dongin Zomi ihihna lak nawnlo ding ahihleh, midangte in ong muh ciang hih Zomi hi ong cihtheih nading bang a om dinghiam? A omkei leh minam mangthang himawklo ding ihihiam?\nNungzuipi Paul in, “Ka Up Ppa katheihi” ci-in akingak nading na tel mahmah hi. Akikhel ngei hetlo tung na kinga ahihman in tuni dong mangthanglo ahihlam ei mahmah zong a teci (witness) ihihi.\nZomite’n ih Up Pa ihthei hiam? Ih theihleh, ih Up Pa’n bang sem ding in ong vaikhak aa, a Up Pa athei, atel Paul in bang sem hiam? Tuni aa Zomi hihna kici khatzong apua nawnloding, zingciang aa Zomi dingpa, midangte’n Zomi suan leh khak hi acih theih nading in, ih Up Pa ihtheihtel ding thupi aa tua ih uppa ong sih vaikhakna sepna in Zomi suan leh khak ahihlam kilat sakna, midangte in, “Hihpa in hih nasep sem ahihteh, Zomi suan leh khak hidinghi” ong cihtheihna in, tuni Zomite tup leh kingakna ahihding lam en in kalsuan ding hihang.\nIh Up Pa theihna, ih Up Pa ong sawl sepna in, akikhel, akilaih ngeilo ding Zomite ngeina, Zomite lai, Zomite kampau, Zomite anneek, Zomite kizepna, Zomite nikten puansilh, Zomite zia leh tong hisak peuh lehang leitung beidong amangthang nawnlo minam, apiansak taak minam ihi dinghi. Zomite’n ih UP PA ihthei taktak mah hiam? “Note vaak kawikawi unla, acih khit ciang bang semding in ong sawl hiam?” Tu’n avaak kawikawi ihihi. Tua ahihleh bang semding?\nPrevious: Na Nung Sang Ah\nNext: Muanpu leh Manno – 2 ~ Hau Za Cin\nGZI matpiakna tawh kisai ~ Stephen Mang


url: =Kumpite le ABSDF te Union Level Kilemna Lawhcing\nKawl kumpi in Thau tawi kumpi langpangte tawh a banban in kilemna ding nasiatak hanciamna a neihnate' sungah Thau tawi 8888 sangnaupang ABSDF te zong tawh abeisa August 5,2013 ni-in State level tawh kikap/ kido nawnlohna ding thukimna le holimna nei khin uh hi. Tutung August 10,2013 ni leuleu ah Union Level kilemna pen Myanmar Peace Center, Yangon ah thupitak nei leuleu uh hi. Tua kilemna/ thukikupna hunah ABSDF te' deih ngetna thubulpi (point-12) teng mah tawh thukimna/ letmat thuhna (Signature) bawl khawm thei uh cih thu Kumpi lam pan thuphungpi U Hla Maung Shwe in pulakkhia hi.\nTua sungah athupi pen in Politic tawh kisai thukikupna neihkhop ding cih thu hi-in,adang thubulpi(point)te bel thukimna a kicingsak dingin gen hi. A nihna athupi khat leuleu pen a(2)veina Union level thukikupna pen November 2013 ciangin neih kik ding cih ahi hi. “Kumpi lam kilemna bawl pawlte lam pan Committee makai nihna U Aung Min leh Pyituh Hlutdaw pan U Tein Zawte in makaih thei banah State Level tawh kimuhkholhna aneih masak manun, Union Level kilemnate zong lawhcinna ngah thei uh hi dingin kilamen hi. Tua banah kikupna zong kimaingap leh gualnuamtak in thukikum khawm hithiat thei uh bek tham loin, ABSDF lam pan atheihpih (Witness) dingin sangnaupang makaipi Ko Min Ko Naing,U Mya Aye le U KoKo te banah ZCD,ALD makaite nih tawh kigawm mi 5 in theihpihna letmat thuhna (Signature) nei thei uh cih kiza hi.\nHih Union level thukikupna aman khit phetin ABSDF leh Union level kilemna bawl Committee te kipawl khawmin Press Conference nei uh a, tua laiah U Aung Min leh ABSDF makai U Tan Khe in kikupna pan thukimnate le mailam sep leh bawlzia ding mabante mipi mai ah gencianna le pulakna nei uh hi. ABSDF makaipi U Tan Khe in “ Kawlgam Politic tawh kisai-in, kalkhat khit kalkhat suanna ah mipi ii phattuamna dingin hangsan takin kikalsuan toto dingin ABSDF te kigingkhol mahmah hi ung " cih pulak hi. Tua ahih man in hih kalsuanna ah kilemna leh minam nasepna hoih nading in khat leh khat khut kilen a sepkhop ding kisam ahihna zong gen hi. Tua banah Kawlgam kilemna ding hanciamna sungah naseppih khempeuh tawh kalsuan khawm diamdiam khawm ding cih thute zong genbeh hi.\nAdiakdiak in hih kilemna sungah a om lai Mualmi thautawite zong tawh kilemna neih mengmengna ding le Politics kikupkhop ding kisam lai hi. Abeisa kum 25 tawntung nasepna Form lui pan Form thak ah kalsuankhop ding zong ABSDF in ka thungetna uh ahi hi" cih genbeh hi. A tawpna ah hong tung ding November, 2013 kha ciangin ABSDF leh Union level kilemna bawl Committee te khatvei Union level kikupna thupitak kinei lai ding ahihna thu kilemna bawl committee pan in genkhia uh a, Press Conference nuamtak mansiang thei uh hi.\nSource: Myanmar Express News\nTranslated by: Simon Timothy ( Tongsan Translator, Champhai)


url: =Jeremiah 18 | Siantongluan.net\nJeremiah 18 |\n"Tho in. Beelsekpa inn-ah paisuk in la, tua lai-ah ka thute kong hilh ding hi," hong ci hi.\nTua ciangin kei zong beelsekpa inn-ah ka paisuk leh beel a sek laitak ka va tuakkha hi.\nBuan tawh a bawl a beel ama khutsungah kisia ahih manin beelsekpa in hoih a sak bangin beel dang khatin a sek pha hi.\nTua ciangin Topa in kei kiangah,\n"Israel mite aw, Topa in kong cihin-ah, hih beelsekpa hih bangin note zong hong hih theilo ding ka hi hiam? En un, beelsekpa khutsunga buan tawh kibangin, Israel mite aw, kei khutsungah note na om uh hi.\nMinam khat peuhpeuh ahi zongin, gam khat peuhpeuh ahi zongin botkhia-in, khenkhamin, ka suksiatna ding thu, hun khat peuhpeuh lai-in ka gen khinzo ahi zongin\ntua ka gensa minam leh gam a siatna panin a kiheikik leh, ama tungah siatna tunsak dingin ka sehsa pen ka kisikkik ding a, ka tungsak nawn kei ding hi.\nMinam khat peuhpeuh ahi a, gam khat peuhpeuh ahi zongin lam ding leh phut dingin hun khat peuhpeuh lai-in ka gen khinzo ahi zongin,\namah in ka thu hong ngailoin, hoih ka saklohte a bawl teitei leh, ama tungah hoihna bawl ding ka sehsa pen ka kisikkik ding a, ka bawl nawn kei ding hi.\nTua ahih manin tu-in, Judah mite leh Jerusalem khuamite kiangah Topa in a cihin-ah, En un, note siatna ding ka geel a, note langkhatah ngimna khat ka nei hi. Na vekpi-un na siatna uh pan kilehkik un la, na omdan uh leh na nasepnate uh bawlpha un, va ci in.\nAmaute in, Tua bang gen kullo hi. Ko ngimna bangin ka gamta ding uh a, mi khempeuh ama lungsim sia deihna bangin a gamta ding uh hi, hong ci ding uh hi.\n"Tua ahih manin Topa in kong cihin-ah: Minam dangte lakah hih bang thu a kiza ngei hiam, dong dih un. Keima mituam Israel in a mulkimhuai mahmah na khat a hihzo hi.\nLebanon mualtung vuk in susia ngei ahi hiam? Mualtung panin a hong luang a vot kilkel luite kang ngei ahi hiam?\nAhih hangin ka mite in kei hong mangngilh khin uh a, milim pasian-te kiangah paknamtui a hal uh hi. Amau tot ding lampi-ah tuk uh ahih manin a tot ngei uh lampi lui zui nawnloin, lampi lopi a tawn uh hi.\nAmaute gam pen a mulkimhuai leh simmawhna tawh a kiphitsan den ding gam a suaksak uh hi. Tua gam a kantan khempeuh mulkim mahmah uh a, lamdangsa-in a lu uh a pei uh hi.\nNisuahna lam huih in nin a mutmang bangin a galte uh mai-ah amaute ka thehthang ding hi. Haksatna a tuah ni-un amaute ka nungngat ding a, ka maingat kei ding hi," hong ci hi.\nTua ciangin amaute in, "Hong pai un, Jeremiah sawm ni. Bang hang hiam cih leh eite a hong hilh dingin siampite ahi zongin, i dot ding mipilte ahi zongin, Pasian thu a hong gen dingin kamsangte ahi zongin i nei hi. Hong pai un, amah mawhsakin ama thu peuhmah mal khat zong i mang kei ding hi," hong ci uh hi.\nHong en in, Topa aw, keima hong thugennate leh ka galte in keima thu a gennate hong ngai in.\nHoihna pen siatna tawh a kituak ding mah ahi hiam? Keimah hong siahna-in gum a to uh hi. Nangma mai-ah kong ding a, amau-a ding thuhoih kong gen hi. Na hehna amaute tungah na tunsaklohna dingin ka hong ngetnate hong phawk in.\nTua ahih manin a tate uh kial tawh puksisak in la, amaute namsau-in sisak in. A zite uh ta neisak kei in la, meigong suaksak in. A pasalte uh pulnatna tawh sisak in la, a tangvalte uh galsungah namsau tawh kithatlum sak in.\nAmau a thatlum ding galkapte thakhat thu-in paisak in la, amau innte panin kahna aw kizasak in! Bang hang hiam cih leh ka kiatna dingin gum to uh a, ka khete a awkna dingin thang a hong siah uh hi.\nAhih hangin Topa aw, amaute in thah dingin kei a hong sawmna uh nang na thei hi. Amau khialhnate na maisak kei in la, nangma muhna panin amau mawhnate phiatmangsak kei in. Nangma mai-ah amaute guallelsak in la, na heh ni mahin hih ek in.\nTedim Lai Siangtho / Laibu: Jeremiah 18


url: =Zomi mailam kalsuanna ah theihhuai ~ Pau Khat Suan :: ZOMI DAILY\nposted on 5 November 2018 at 5:57 pm Lomkholna: News, Paukhatsuan\n2015 kitel hunlai in Chin State buppi ah State Parliament MP tutna 24 lak ah NLD 12, Galkap 6, USDP 4 leh ZCD 2 ahi hi. USDP in mun 4 ana zawhkhak pen ZCD kamphatna hi. Azenzen in USDP in mun 3 bek zo a, NLD mun khat bekbek na kibehlap hileh Zomite’ dinmun tampi kilaih ding hi. Khat pan, tuabang mah in Tonzang a NLD mun ZCD in ana ngah hileh ZCD thuneihna lian mahmah ding hi.\nTua hileh…. ZCD in a pawlpihna lamlam ( NLD vs USDP + Galkap ) majority hipah ding a, State parliament ah NLD ahi a , USDP + Galkap ahi zong in ZCD kihta mahmah ding hi.\nAhih hang, tu-a USDP zawhna mun khatpeuh ah CNLD, CPP cihte khat in a na zokha hizen leh NLD + CNLD or CPP = 13 ong hithei hileh ZCD bel tu a i omna tawh kibang hetlo ding hang a, UPC ( 2nd Panglong ) dong ah bangmah a kiman lo ding hiziau mawk ding hi.\nZomite tu a i dinmun, panmun cihte ah i omna Minam minpua party tawh i dinman a hihna leh a hihlohna i ngaihsut kak kawikawi theih ding kisam mahmah hi.\nZomi Minam vai politics a uuk leh field a a kimawl, a sem nuam taktakte bek hilo in, i mipi mahmah in Kumpi gam khat ki-ukna leh tua ki-ukna nuai ah i gam i minam in hamphatna leh kikhangkhanna i muhna ding in.. “legislative power, Executive power, Judiciary” hih 3te ah buu i sep ding kisam ahihlam a theih ding, a tel ding kisam mahmah hi… cih kei mimal ngaihsutna ahi hi.\nA diakdiak in Executive power in i zinghuan nitakhuan a kipan i nuntakna ah thuneihna lianpi ong nei a, Legislative power in minambup mailam saupi geelna ah thuneihna lianpi nei hi…. cih mipi in tel mahmah hi lehang i thu ngaihsut zia leh i kalsuan zia kilamdang mahmah khading in ka lam-en hi.\nTua hileh Executive power ah buu i septheihna ding in bang sem a, bangci bang a panlak kul a..\nLegislative power ah buu i septheihna ding in bang sem a, bangci bang a panlak kul ding… cihte kikum hiathiat thei pan ding hihang. Tua ciang i gengen Zomi Movement ettheih muhtheih, lawntheih in lawhcing pan ding hi.\nMipi i kithutak theina ding, i kihual theihna ding, kipumkhat a ma i pankhop theihna ding in a kisam pen in theihna tung a kinga, a kibang ngimna leh tupna, lunggulhna ahi hi. Tuabang a lomtat theihna ding a ahuai, a-hualkhawm kimakaihna nakpitak lunggulh leh lam-en mahmah hihang. Pau Khat Suan\nPrevious: Malaysia UNHCR zumpi November 06 (Tuesday) nikhat kikhakding\nNext: Na khitui abeidong in kap ziau lel in ~ Dong Mung


url: =Kawlngam Sung Nitha Taw Kisai 3,600 Kyats ~ Thu Tatuam (Siyin News)\nKawlngam Sung Nitha Taw Kisai 3,600 Kyats\nMonday, July 06, 2015 Kawl Ngam Thu No comments\nKawlngam sung naseammite le company te kilaklaw thasum vai buai ahikom, company teng kipawlna Myanmar Garment Manufacturers Association (MGMA) le Myanmar's National Minimum Wage Committee te June 29 le July 2 in kimuna nei uh hi.\nMyanmar's National Minimum Wage Committee in ni tha 3,600/- Kyats or nai khat 450 piak tu kun aa, nikhat nai 8:00 sung sep tu ciangtat sak hi.\nMGMA in naseam khat ii nitha 3,600/-Kyat piak tu thukimna nei ahihang company pawl khat in tua thasum sia haksa sa ahikom, akhak tan kul tu hi.\nMGMA ah Kawlngam sung factory 280 kihel in, naseam mi 200,000 nei uh hi.\nInternational Trade Union Confederation (ITUC) in leitungbup naseam mi khat ii nitha sia US$1.25 ci in ciangtat ahikom tu aa, Kawlte thukimna sia ITUC ii thukimna tung hiat bek ci tu hi.\nParliament ah sia 2013 lai in atawm bel thasum vai thukimsa nei zo aa, tuazawk kumh 2 ciang taangtun zo pheang hi, kumh 2 ahai na ahang sia Ministry of Labor in, 2015 January tha ciang naseam te ii living standard le innkuan pha ci khawng kan tel pheang zen uh hi.


url: =English to Malay Meaning of pagination - english-malay.net\nEnglish to Malay Meaning :: pagination\nPagination - penomboran\nEnglish to Malay Dictionary: pagination\nMeaning and definitions of pagination, translation in Malay language for pagination with similar and opposite words. Also find spoken pronunciation of pagination in Malay and in English language.\nWhat pagination means in Malay, pagination meaning in Malay, pagination definition, examples and pronunciation of pagination in Malay language.


url: ="The buildings of the University of the North-East in Shenyang 2" by Henri Pattyn SJ\nHome > Colleges, Departments and Programs > History > China Christian Missions > SAM > SAM Albums > Album 12 > 30\nThe buildings of the University of the North-East in Shenyang 2\nThe buildings of the University of the North-East in Shenyang.\nPattyn, Henri SJ , "The buildings of the University of the North-East in Shenyang 2" Whitworth University (2017). Album 12: Raymond de Jaegher with Professor George and Henri Pattyn, S.J., in Manchuria, 1948. Paper 30.


url: =Lungkim gige ing ~ Lian Tuang :: ZOMI DAILY\nposted on 13 July 2017 at 7:06 pm Lomkholna: Article, Liantuang\nTamu khua ah Telephone Auto Exchange a kizat theih pen 2005 kum pan ahi hi.\nTua Auto Exchang project asem dingin Kawlpi, Monwa, Mandalay panin MPT kumpi nasemte kikaikhawm in mi 15 khawngin ka sem uh hi. Ka lawmte pen a vek in kawlte vive ahi hi.\nExchang Project nasep nipi nih bang ka sep khit uh ciangin ka vek un ka kimaingap mahmah ta uh hi. Nasep hun pen zingsang khuavak phet in kiallap ne in nasep kipan in 11:00 am pawl pan tawlnga in zing an kine hi. 2:00pm pawl pan kipan kik in 5:00 pm pawlin tawlngak kawm khuasung niangtui sai khat peuhpeuh ah ciamnuih peuh gen in ka tu ngeingai den uh hi. 6:00pm pawlpan nasep kipan kik in 8:00pm ciangciang kisem hi.\nKawlte (Buddhist) upna ah a pasian tawh kisia van le na khat peuhpeuh kem in vomleh a zin a vakna le nasep silbawlnate ah lawhcingin a nuntakna uh zong bit sak hi cih khat aneih uh pen I theih tek ahi hi. Tua mah bangin ka naseppihte khempeuh in zong a pasian lim, tattung lim, a phonggyte lim cih te khatciat nei uh hi.\nNikhat niangtui sai ah ka thu kikup uh pen upna thu dan ahi hi. Amau le amau a pasian vai a avan kepte uh kilak ciat in “ kei a mah thupi zaw, vang nei zaw” ci in kidemdem uh hi. Ken zong a gei pan ka et sak kawikawi hi.\nTua laitak ka siate khat in ciamnuih lah a hilo khat ong pau hiathait hi. “No teng in biakna thu upna thu a hat mahmah a lunggulh mahmah dan in na kigen ngeingai uh hang, zu, za, khaini, kunza,.., khat teitei a zanglo na om kei uh hi. Ahi zongin upna thute bangmah gen seloin na gen teng uh a ngaingai pa (kei ong cih na) in lah zu, za, khaini, kunza cih te zang khollo aih teh ama upna le biakna thu pen lunglut huai sa pen ing” ong ci phei laizang hi. Ka vekpi un nuihkhat ka kisuah uh hi.\nTua khit a kipan a vek un ong it bawl diak uh a, khat veivei ciangin Khristiante upna le thulaigilte zong nasep khawm khawngin ong dong pahpah uh hi. Aneu a lian in kikholhpih dingin ong ngai mahmah ciat uh ahih manin kei zong ka lungkim khinkhian mahmah hi.\n2016 November kha a thupiang khat ahi hi.\nTedim, Myoma veng khukpi ngei a ka bette nupi khat in gilsung natna tawh ong nusia hi.\nKei zong si delh in ka pai a innlim ah ka tutu hi. Sia Khai (AD) tawh tu khawm in mi a kapte khawng en in ka khua dakdak lel uh hi.\nSai Khai (AD) pen a sawt nailo khat in sia nu (Sm Vung) in ong nusia ahi hi. Kei zong a sawtnailo khat in ka nu le pa ban ah ka u pipa a vui khin ka hi hi.\nTawlkhat khit ciangin lupna khan panin inntekpa khitui lam pilhpelh sa in ong pusuak hi. Sia Khai le kei ong muh ciangin ka gei uh ah ong pai phei a “ Ei teng thum aw ei. A kihehnem sawn ding om khang mataw. Notegel kong muh ciang kei khitui luan tuam nading om sa kei phial ing” ci kawmin a khitui nul hiathiat hi. “Hi peuhmah ei” ci kawmin khut ka kilen lel uh a, thudang zong bangmah ka kiho mel tuan kei uh hi.\nInn ka ciah ciangin “kei le kei thanem in pangpa ka kisak mahmah hangin kei hangin lunglen khuangaihna kawmkal pan tha la in kihehnepna a nei zong om veve dan hi mawk veh e” cih ka phawk kha a ka lungdam sim khinkhian mahmah hi. (12/7/17)\nPrevious: Mawtaw tailai khat atungpan Crane kiasuk in dengkha, mi 7 si\nNext: KFC te’n Sengam ah Smartphones hawmkhia


url: =Aung San Suu Kyi asawtlo in khualzinding: Malaysia leh USA :: ZOMI DAILY\nFree Malaysia te website ah asuahsakna ah Aung San Suu Kyi pen Malaysia ah maikha August khasung in hongzinding ci uhhi. Hih akhualzinsung in Malaysia gamsung aom Kawlgammi nasem te “Myanmar Migrant Workers” ading in Malaysia kumpi tetawh kimuhna neikhawmding cih Myanmar Times pan inzong kiza hi.\nAgeelna bangun apiantheihleh Myanmar leh Malaysia gamnih kikal ki thukimna MOU “Memorandums of Understanding” zong letmat thuhna neipahding uh cihi.\n“Joho Yadana Setka Free Funeral Service Organisation” panin makaikhat ahi Ko Kyaw Zay Lwin inzong Myanmar Embassy vaihawmna tawh Malaysia gamsung aom Kawlgam kipawlna 50 valbang om a, tua makai tuamtuam tetawh aki muhkhopna thute genkhia hi. Tuaban ah Kawlgammi te ii kisapna bang vaihawm in panpihtheih nading kipawlkhopding cihte genkhia hi. Aung San Suu Kyi hong zintheileh tuatezong vaihawm khopding geelna om cihi.\nTua banah Aung San Suu Kyi pen hongtungding September khalaizang pawl ah US hawhkikding cih White House in genkhia hi. White House deputy national security adviser Ben Rhodes in agenna ah President Barack Obama ii sapna laipen Aung San Suu Kyi tungah nungkalsung in ka vapia a, amanzong US ah hawhding sapna lai hongsang hi cihi.\nPresident Barack Obama zong anasep hun Term abei kuankuan honghita hi. President asep hunsung in Kawlgam ah nihvei vahawhmankhin a, Aung San Suu Kyi tawhzong a inn ah kimu tangtang hi. ZD Sawltak #zomidaily\nPrevious: ZAM Thupuak :: 31 July 2016\nNext: Stephen Vocal Band leh Zomi bup in Lasiam khat sumh


url: =A lamdang le a etteh tak innkuan (1) ~ Lian Tuang :: ZOMI DAILY\nposted on 5 October 2019 at 9:07 am Lomkholna: Article, Liantuang\n2007 kum tuk guahzuk hun laitak khat in ka nasepna (MPT) vai tawh Zangkong ka pai hi. Pa Thang (Sia Kam Khaw Thang) te inn ah ka tung hi. Nipi nih val deuh ka tam hi. Hih nipi nih sunga Sia Thang le amau innkuan tung pan ka sin khak thu pawl khat pen tu hun ciangin thupi sa in manpha ka sa semsem hi.\n1. Zin tun ni nitak\nNitak lup kuan ciangin innlim ah innkuan in kihona khat ong om hi. Tua lai ah tu ni thupiang teng le zingciang maban dingte kiho hun dan ahi hi.\nKei zong ka vai ding teng ong dong hi. Zingciang MPT zumpi (40 Road, Pansodan) pai ning ka cih leh na pai ngei hiam ong ci kik hi. Pai ngei nai keng ka cih ciangin aw hi maw ong ci kik lel hi. Tualeh zingciang na zum na sawt dia ong ci leuleu a, nai 2 sung khawng hi ning ka ci kik hi.\nTV kilak kawm ahih manin TV ka enen lel hi. A tawpna ah Sia Thang in thugenna ong nei hi. Zingciang inn pan 8:00 am a paikhia ding, kei (Lian Khan Tuang) MPT zum ah kha masa ding, zatui lei ding, laito ah laikhak le vankhakte la ding, Bazaar pai ding, tua khit teh kei (lian khan tuang) dawnkik ding, tua pan ciah ding ong ci miau mawk hi.\nKei vai pen ama vai bang lian in ngaihsun lian ahih manin lamdang ka sa mahmah hi.\n2. Nitak nihna\nKa zum ah ong khak ong kidawn ngiatngait mawk ahih manin ka tawl dam mahmah a, ahi zong ka kisuang sim peuhmah hi.\nNitak ciangin meeting ong om leuleu hi. Thu kigen ciat a kei hun ong tun ciangin zingciang zong ka zum mah pai lai ning. Ahih hang ka lawmte kiang bang nuam ka hih teh kei le kei na pai lel leng a ci pian hi veng ka ci beh hi. Mawtaw tawh ong kha kikleh aana lua mahmah ka hih manin lam ban nopna nei ing a ci mai ka hi hi. Tua teng ka gen khit ciangin “aw hi maw” ong ci kik ziau leuleu lel hi. Lamdang ngaihsut vet lo hi.\nNang bek pai ding na hih leh ci in bus le meileng tuanzia ding hoih tak ong gen sitset leuleu hi.\nTua meeting man khit ciangin Sia Thang le sia nu (nu Ciin)in amau mun ciatah diary nai khat val bang at lai uhi.\n3. Ama tutna\nSia thang in tutna mun thum nei a, tua tutnate ah ahunzui in tu lianlian hi. Ama tut hun ding laitakin ama tutna ah tu kha leng na awn sin aw ong ci ziau lel hi. Atut nawnloh ciangin na tut nopleh tu kik ve ong ci kik leuleu hi.\nZingsang khat innmai tutna ah tu in New paper ka sim hithiat leh na awn sin aw ong ci ziau hi. Ka kisuang mahmah hi. ka gamtatzia ka tut ka khawlzia hoih salo ai tam maw cih ka patau mahmah hi. A mit-hek ka en simsim hi. Amah tua tutna ah tu in tadensa simsim hi. Kei zong innlim a kikoih laibu khat ka lemlem hi.\nNai lang khit khawng ciangin tadensa na sim nopleh sim oo ong ci leuleu hi. Ka theihtheih ciangin tua tutna pen tadensa simna laisimna tutphah na hi gige hi.\nTua mah bangin zatui nek ciang a tutna, TV le internet a et ciang a tutna cih bangin na om linlian hi.\nHih tungtangin Na awn sin aw cih sawlna pen ka tuak mun mahmah hi. Ahi zongin tua kammal ong pau simin hehna, simmawhna, zahpihna, nopnehna cih lungsim tuamtuam om hetlo ahihna tel mahmah ka hih manin aw hi maw ka ci kik pah lianlian a, bangmah kisuanna kisungsiatna in ka nei nawn kei hi. It le zahtak ka thuah semsem zaw hi.\n4. Sani ni nitak le nipi kikhopna\nSani nitak khat,meeting sungah pa Thangin zingciang breakfast pen 7:00am a ne ding, biakinn pen inn pan nai 8:30 am in pai khia ding, moh sai ah bang kawm ding, zatui lei kawm ding,…, cih bangin ong gen khol hi.\nA zingsang ciangin 7:00am moh le niangtui ka ne khawm ngeingai uh hi. Nek khit phet in pa Thang, nu Ciin, U Thawn Mang, U Vungboihte avek un amau lupna khan ciat ah lut diamdiam uh hi. Inn lam bangin kikhop ding ciangin kithawi ding I kisawl henhan bang dan dingin a ngaihsun ka hi hi.\nNai 8 sat dong innlim ah khephek liangin laibu khat ka simsim lel hi. Ka lungsim ah kuamah lah kithawi nai mahmah lo nai 8:30 sat ding hi ta ka cici hi.\n8:15 am pawl ciangin u Thawn Mang in mawtaw start in a set gingging sak hi. Kei bel innlim ah ka luppih puan teng tawh ka tutu lai hi. 8:30 lian ciangin lupna khan pan pusuak in mawtaw tungah ong kahto datdat suak mawk uhi. Kei zong hak lemlam sa in liangkhai le puanten bek tawh mawtaw tung ka kahto bambam ta hi.\nKuamah lah kithawi nai mahmah lo ka cih pen kei a kithawi nailo ka hi zawsop hi. Bangmah kithawi manlo ka hih manin ka sumpi ding u Vungboih kiang ka ngen mai hi. Ka luppih puan liangkhai le puanten bek tawh kikhawm in tua ni sun bup a om thengthiang ka hi hi. Ka kithawizia leh ka silh le tenzia tawh kisai bangmah ong puapih hetlo lel in a hi ding bangin ong koih lel uhi. Ka ngaihsut kikteh tu bang ka nuih za semsem hi.\n5. Puan pho dan en cik\nI theihsa tek mah bangin khualumna mun ah ni khat in a tawm pen khat vei ta bang I kisil ham tang hi.\nKhausung vakna ka neih ding ciangin zingsang tungin ka kisil hi. Kisilpih puanten le puante sawp kawm in innmai ah puanten, puan le mainulte ka pho den hi. Ahi zongin nitak ka ciah ciangin ka puanphote kei pho bangin na om ngei lo hi. A nawl khawng a kikim linlian in na om den hi. Kuan na puah sak hi ding ahia ka ci lel hi.\nNi khat kisil khit puan ka phopho laitak in pa Thang ong pai in ka puan phosate a puahpuah kawm in puantente dialte a nawl kikem linlian leh huih in len zo pakpak lo hi. Puante zong hoihtak pho leng I taih ciang nuam pah hi ong ci hiathiat laizang hi.\nOng sawl lah hi lo, ong tai lah hi lo ama ngaihsutna ong gen a hih hangin tua ni a kipan puan ka pho ciang hoihtak in ka pho pah lian hi.\nTua hun lai in amah kum 80 kim pha ta ahih hangin cidam thahat in pilvang sitset a,sun tha pai bang in thucin thutang tangthu tuanthute ong gen pihpih zo lai hi. Ka tun suka ka maingap kholloh bang na hi het loin a nunnem mahmah khat, ama sungsuak ta bang mah in ong it ong bawl theih pen lungdam angtang in lamdang zong ka sa mahmah hi.\n6. Phun vet lo\n2014 kum ka zin suk khat leuleu ciangin zong ni tam simsim ka tam leuleu hi. Pa Thang pen kum 90 gual ahih hangin a tha hat lai mahmah hi. Ahi zongin an nek pen cidamte an ngeina bang hi loin siavuante sawlna bangin be tawm, sa tawm, mehteh mehgah tawm cih bang a kihelkim a ciim nihneh khat ahi hi.\nAn nek ciangin tua bangin a ciim nihneh kuangkhat ta gai lianlian hi. Ama nek dan ka etet ciangin lim sak tuak lel sa ka hih manin u Vungboih kiangah “pa Thang in a an lim sa lel maw, ning khollo maw” ka ci pong mawk hi. U Vungboih in “bang lim sa peuhmah dia, hih banga a nek kum 10 bang hi khin ta, ning ngel lo dia, siavuante cih ahih man a, a nene bek hi”ci in ong dawng kik hi.\nAma duh le duhloh ci loin siavuante cih bangin nek le dawn nangawn a zuih tentan pen tu lamlam ciangin thupi ka sa semsem hi.\nHih bangin Sia Thang thu I gen kikna pen thudang hi loin kei mimal in ka phattuampihnate keimah bangin midang khat peuhin a phattuampih theihna ding cih lunggulh man ahi hi. (Sia Kam Khaw Thang le ka pa pen pa unau ahih manin pa Thang a ci ka hi hi.) Lian Tuang\nPrevious: Melbourne Khuado pawi 2019 Report (Part 4)\nNext: Leitung gamvai khuahun koi ah ~ Bob Tuangpi


url: =Post by squirrelboutique » Sun Jun 08, 2008 8:26 pm\nPost by alongwalkhome » Sun Jun 08, 2008 11:36 pm\nPost by Outcognito » Mon Jun 09, 2008 6:21 pm\nJoined: Thu Jan 31, 2008 10:34 pm\nPost by StKip » Mon Jun 09, 2008 7:29 pm\nPost by alongwalkhome » Mon Jun 09, 2008 7:35 pm\nPost by in search of lazy jane » Tue Jun 10, 2008 5:50 am\nPost by alongwalkhome » Tue Jun 10, 2008 5:22 pm\nPost by shirleybeans » Wed Jun 11, 2008 4:24 pm\nPost by marksby » Thu Jun 12, 2008 2:17 am\nPost by Life on Deck » Thu Jun 12, 2008 12:45 pm\nPost by SophieC » Tue Jun 17, 2008 12:11 pm\nPost by alongwalkhome » Tue Jun 17, 2008 3:49 pm\nPost by alongwalkhome » Tue Jun 17, 2008 9:40 pm\nPost by cuppie » Tue Jun 17, 2008 10:37 pm\nPost by crystalball » Tue Jun 17, 2008 11:25 pm\nLast edited by crystalball on Thu Jun 19, 2008 12:46 pm, edited 2 times in total.\nPost by Life on Deck » Tue Jun 17, 2008 11:43 pm\nPost by String Bean Jen » Wed Jun 18, 2008 12:31 am\nLast edited by yubo on Wed Jun 18, 2008 4:19 am, edited 1 time in total.\nPost by crystalball » Wed Jun 18, 2008 12:31 am\nPost by String Bean Jen » Wed Jun 18, 2008 12:43 am\nPost by String Bean Jen » Wed Jun 18, 2008 12:54 am


url: =ATULTHEILO ITNA. Gelh - Bob Tuangpi - Laibu Saal\nHome > Thuluui/Articles > ATULTHEILO ITNA. Gelh - Bob Tuangpi\nATULTHEILO ITNA. Gelh - Bob Tuangpi\nLeitungah imuhtheih nate a luitheilo, tultheilo cihbang omlo hi. Tua a tulthei vante nate in mihingte’ lungsim hong zo, hong depgawp zawh uh hangin asawtlo hun khat teh khuahun luanzia tawh kizui-in kikhel-in mangthangkik pahpah uh hi. Ahizongin hunte bangzahin kikhelkhel mah tase leh a tulthei kilkello khat in “ITNA” a hi hi. Hih sim leitung vanpi nuai ah vanglian tawntung ding hi. Itna in leitung kipeisak, nuntakna lumsakin nosuahsakden hi. Atultheilo, akigengen, aki sutsut ding itnalo tawh ki muibunlo ding hi, cih itna lungtang tawh leitung akikhelsak mi tampite lak pan mi tawmno nuntakzia khilkhia nuam hihang.\nGermany gam, Guntenberg khua ah suak aa, Jews mi khat ahih banah kum zalom 20th ading Physics pilna tawh Nobel Prize a ngah mipa khat ahi hi. Tua banah a etteh huai kum zalom 20th miphapa cihna( man of 20th century) kici liangpa ahi hi. A pilna atuampi ci phot ni! Alungtang mahmah itna lungtang(heart of love). Einstein in leitungah a nuntak sungin puanhoih sitset tawh smart deldal takin om ngeilo, kici hi. Israel kumpi nang ong sem in, ci’n kikun mah leh kei’ nasep hikei cihsan ziau! I theih kei leh aman hih leitung muhtheih nate sangin thupi asakzaw khat nei hi gige mawk! A pilna hangin leitung in tuni dong Einstein thu agengen hilo-in a itna lungtang ki sutsut na hizaw!\nEngland gamah upadi pilna(law) pilnasangpi azo leh India gam suahtakna zuapa(Father of the nation)hi. Gandhi in sum pakzatlo-in ciiltat thiamthiam sese! Leitungbup ii zahtak leh tuni dong mah a ki etteh Gandhi khatvei meileng atuan leh akhedap langkhat kiatsuah ahih manin alangkhat zong paisuk ziau-in kheguak tawh pai che che lel! Meileng third class omlo ahih manin second class tuang hi. Meileng atuan tak teh zong a tawmman pen aniampen mah ah tu gihgiah ekh lel! Apilna gen kullo nasialua! Tuni dong leitung in Gandhi apil man bek azahtak isak khak leh na hi deksuailo! Leitung ii zahtak pen Mahatma Gandhi ii itna lungtang(heart of love) leh kiniamkhiatna(humbleness) na hi khinkhian mawk! Nuam hiau kei sii ei pawl!!!\nApa Myanmar suahtakna zuapa leh galkap phutkhiapa(father of Myanmar Independence &Armed forces). India gam leh England gam simlei minthang Oxford University pilsinna sangpi pan upadi leh gamthu pilna(law& political science) angah banah leitungbup tawh liangko kikimin a kithei mithupi ngiat khat ahi hi. Apa Kawlgam zuapa akicih mah bangin amah pen Kawlgam Tunnu cileng kikhiallo ding hi. Aung Sang Suu Kyi in Nobel Peace Prize angah lai-in sumtang pahtawina US$1.3 million bang ngah aa, ahizongin tua sumtangte ama aituam phattuam nading peuh mah peekkhat zong zangh kilkello-in igam aa mizawng genthei liangvaite pilsinna sumbul ding leh zatui zaha kibawl nadingin cidamna lam leh pilsinna lam(education & health ministry) ah luikhia pah hi. Tua banah gamdang mundangte ah zong pilsinna sang ahi Prospect Burma sangpi hong-in naupang khangno tampitak pilna guan hi. S.Africa makaipi Nelson Mandela, Mahatma Gandhi, American mivom makaipi Martin Luther King, Jr cihte zomah mihangsan mi lungtanghoih-in kiciamteh simlei tunnu!\nAmerican innpi(US. Congress) te piak leitung gammi hihna “Global Citizen Award” kipia hi. Tua bek thamlo-in leitung mi minthang mithupi athang vangvangte bek in thugentheihna angahna mun British Innpi (British parliament) ah thugenna(speech) neithei-in, leitung galpi nihna khitah nisuahna gamlam(Asia)pan thugenkha masa pen(the first lady of Asia) cih minvawhna ngah lawh zawzen hi. Ngongtatlo nunneemna leh lungduaina tawh gualzawhna ngah ding cih tawh kalsluan nungta ahi hi. Leitungbup nisuahna nituamna sak leh khang gammakaipi tuamtuamte piak pahtawina 115 val bang angah i-aangtanna aksipi ahi hi. Bang hang leitung in ama thu gengen-in thang vungvung ahiam? I cih leh a itna lungtang(heart of love) a na hita veh!\nAD 2015 kumin Bill Gates hauhna US$79. 2 billion hi cih leitung minthang Forbes magazine pi in tangko khia hi. Bill Gates hauhna minute thum sungin US$50,000 khangman tazen hi. Ei lah ciimlua mahmah mawk hang aa!!! A sum neih khempeuh dollar peekkhatin kigual leh leitung panin khapi dong giatvei tung ding hi. Dollar peekkhat vive-in kiciangto ding hileh tai(mile)2,690 in sang ding hi. Amah bek leitung gamkhat-in kiseh hileh gamhau kisimna ah a sawmsagih leh gukna(76th ) hiding hi. Leitungah ahaupen khatna (16) vei ngah ahih manin leitungah tamvei ngah pen hipah hi.\nLeitung mihau penpente lakah sawtpitak akhatna ngahpa ahih banah Microsoft computer software neipa leh phutkhiapa hong suak hi. Apilna leh hauhna bel gengen kullo nang leh kei eite in itheihsa! Bill Gates in akhuak apilna leh alungtang hong gawmtuah tak teh leitung in noptuam pih pha mahmah hi. Aman leitung aa migenthei liangvaite leh meigong daipaamte veingiat hehpihngiat-in dongtuakte panpih nadingin ama min leh azi min tamsakin Bil & Melinda Gates foundation pankhia hi. Tua dongtuak huhna dingin piakkhatin US$5.00 billion sumbul piakhia pah hi. Leitungah piakkhat aa tampi apiapen in zongh kiciamteh pah hi. Amah sumh kisa hetlo-in mailamah tampi sepbeh sawmlai hi. Leitung leh eite in Bill Gates thu mun citengah I kikup luailuai niloh lamdang kei mataw!\nIndia gam ii a (11)na president (2002-2007) sung sem ngei hi. Pilna lamah nate thugilkanna kiva(scientist) leh rocket engineer khat ahi hi. Tua banah India gam ah aminthang mahmah khat ahi Anna University, Chennai(Madras) khuapi ah Ph.D sang naupangte laihilh siapi(professor) khat hi lailai hi. Apilna tawh gualtung tuangkhin lua himai! Pilna leh itna lungtang hong buptuah khop tak teh leitung amai ah akunloh(salam)zahtakna apiakloh kiphamawh Abdul Kalam hong hita! India kumpi innpi ah alut laitakin, singkuangpi nih tawh tung aa, a ciahkik ciang zong singkuangpi nih mah tawh ciah lengleng hihtuak! Alaibu neih khempeuh India kumpi sum zangh vetlo ama khasum mah pan dokkhia ciatciat lel-in, adeihte leisuk phitphit ziau hi. Kuakua in bangbang letsong apiak uh hang sang vetlo! 2006 kum, kumpi innah a om sungin, atanaute New Delhi khuapi ama kiangah va hawh uh hi na pi’n kumpi innah amah thuneihna tawh tungsak leh kingah lua hiven, tungsaklo pong mawk! Khuanawl hotel khatah ama sum bei-in giaksak giap ekh hi. Avaksuk avaktohna uh sumbei RS.300,000 aman ama ipsung pan dokkhia ziau lel ci! Tu-a igengen isutsut leitung zahtak icihcihpa amah Abdul Kalam ai ta veh!\n…**Aw…aw hibang itna lungtang neite’ mai-ah leitung akun hitah maw! Nu vei!..Itna lo tawh hih sim leitung vanpi nuai-ah bangbang ka sem ka bawl zongh kei ama vang daupai muibun theilo ding lah ka hizen mawk aa??? Tun ken phawk thak ta’ngh! Ni khat niteh ka tungsunni mualliam ngeingei ding aa, tua nung ciang’n, mite gengen ding ka pilna ka khuak sangin ka itna lungtang hizaw mawk veh e leh! Kong ngaihluat… “ITNA” …Sunmang zalmang aa kong matdet kong lunggulhluat.. “ITNA” aw..midangte kiangah na bann bangin kei kiangah zongh hong hawh in aw?? Nanglo-in kei hih leitungah guabang hingzolo ding hi’ng. Hun leh nite a kikhel zong atultheilo kong kisapluat,.ITNA..aw khatvei beek sulhong heikik in maw!!!\nLai gelh Bob Tuangpi (Mauvom) in Zomi eLibrary / Laibusaal ading in hong piak ahi hi.\nto: cinpuzomi <cinpuzomi@gmail.com>\ndate: Thu, Apr 7, 2016 at 4:23 AM\nsubject: ATUL THEILO ITNA....Ariticle Khakna by Bob\nItem Reviewed: ATULTHEILO ITNA. Gelh - Bob Tuangpi Description: Rating: 5 Reviewed By: Cinpu Zomi


url: =khaipi's Page - Zomi Community Network - Your Network\nwww.zoDictionary.com Widget tool for your Website/Blog\nJen Thomas - in Hong invite leh "accept" lo ding...\nStarted this discussion. Last reply by TOM Aug 14, 2009. 1 Reply 0 Likes\nkhaipi has not received any gifts yet\nkhaipi posted a discussion\nDear All,2012 Sung www.zoDictionary.com pen re-design ki bawl tuang tung zui in "Widget" code website ah na zak thei na ding zong a thak in om hi.A nuai a bang in na website/blog te ah hih Widget code guang in, na website/blog hong hawk te in "English to Zolai" Dictionary nop tak in zang sak thei na ding Service pia thei ding hi.<!-- here start …See More\nkhaipi commented on Zomi Community Network's blog post Free Zomi Dictionary Code for your Websites & Blogs\n"Dear All, 2012 Sung www.zoDictionary.com pen re-design ki bawl tuang tung zui in "Widget" code website ah na zak thei na ding zong a thak in om hi. A nuai a bang in na website/blog te ah hih Widget code guang in, na website/blog hong hawk…"\nkhaipi commented on moemangsen's blog post PDF bawlnading free & easy\n"lai att no file khat peuh peuh PDF in save na ding pen modern Word/Text Processing Siftware te ah om khin ta hi lo maw.? Open Office  ah bang 2004 pek lai Version ah ki hel ta. Microsoft Word ah belh version lui te Thirdparty tools zak kul…"\nkhaipi replied to mannuam's discussion paypal tawh sumpiak dan\n"Hih bang a Electronic Payment zak ciang Computer zak te Malware or Virus nei lo ding thupi si hi. Tua bek hi lo a, Phising Website (1) te i muh lian a, i tel thei ding ki sam. Credit Card a zang lo ( a nei nuam lo - Sum bat tawh a nung ta nuam lo -…"\nkhaipi and Dim Ngaih Lian are now friends\nTg Mungpi and khaipi are now friends\nkhaipi replied to Zo Muan Taang's discussion Zomi & Zogam Website Links\n"ZOMI te English leh Tedim pan sin thei na ding...? www.zodictionary.com english2zomi@zodictionary.com tawh Google Talk or Jabber(XAMPP protocol) ki zang te pan ki chat in ki zang thei. cheers, khaipi(zogamnuam)"\nkhaipi commented on Tg Mungpi's blog post Header ding ka ngaihsut\n"Pha sa pak ing... ZOGAM bup Flag pen belh... bang ci ki cian i nei nai lo bek hi... hih Webiste banner pen pha sa mah mah ing. very creative.!! cheers, Khaipi(zogamnuam) www.zodictionary.com"\nPosted on November 22, 2008 at 4:33am 2 Comments 0 Likes\nAt 11:39pm on April 3, 2011, munsum said…\nAt 1:44am on December 27, 2008, Thomas Zomi said…\nZogam hong pal lun hen !


url: =Bang hangin “Zo Vakhu Kop Bangin” kheset tul theilo hiam? ~ Hau Za Cin :: ZOMI DAILY\nBang hangin “Zo Vakhu Kop Bangin” kheset tul theilo hiam? ~ Hau Za Cin\nposted on 22 December 2015 at 10:25 am Lomkholna: Article, Hauzacin\nBang hangin “Zo Vakhu Kop Bangin” kheset tul theilo hiam?\nTui Buasa Kiluakkik Theilo te a tawpna ah Tedim khuamual mualtung lam zuan in a paitoh ciaiciai banga Zo Vakhup Kop Bangin te zong Pangzawl khuakhung lam ah a pai toh ciaiciai man in a tul theilo hi lo hi. Tawi kawlciangin laidip hong tan na’n leh zang huiva’n hong leng va’ng na siang zuan in, Simlei tui bang gawm lo zong, laukha van ah gawm ding…. cih banga itna kip kipiakna la tam ahih man in leh, a dang hang khat om hi ding hi, hih la en pak leeng…\nKumsawt mel a mulo, duangsuah mel kilawm no,\nNungciang hong kihei vaw kei ngaih gimsi na nam lai ei?\nTong hong dawng aw pal lianu aw\nKum zatam vang i ngai nunnuam guallai i hei lung in ngilh ta maw?\nKen lah nang ngilh maw’ng e\nVailo kuan tuanglam panga sahei pak i lawh lai te\nGel sih aw nunlai ngaih um dondon ding zong na sang senleh kia thei lo\nKei zong nunlai ngai khamkhan vei lawh ing ngaih aw\nKum kivei zong kei ding kahna\nNi khat singtang gamlei vailo ka va kuan leh va ciin ham za’ng e\nKhuang luitui luangging te lah na dang tuan nailo\nI lenlai hong phawng e na saang\n//Sencil vang ngaih aw nunlui mualliam te\nNgilh siing e ngaih aw kumsang ki vei zong in //\nKumkhat ning nek lah tuang hong tung zel a, kei lah khattang in\nHei in nunlui ngai in naubang nuih lai ni te,\nNang lah singdang ang ah zalta\nDamtui a ta limnga te zong simlei tungah len ding geel naan zong\nDamtui a ta dia Sianmang laitan hi e ngaih\nSawlbang hulta mai aw ngaih aw….\nHi mah hi, ngasa te tuisunga bual dinga Pasian in a bawl hi a, leitung ah nuntak a sawm uh hangin a hi theilo thu hi. Tua manin Pasian in a gawm loh pen mihing itna bek in a pianglo thu hi mawk hi. Bangzah in ngaih gimsi nam ta leh ’sian gawm loh’ pen a khasiat huai lia leh tang ki ngaihna hi….\nHih Zo vakhu kop bangin keset sungah late a hoih dan pen a gendan ding dang lua zong om ka sa kei mai a, thu leh la kim hi ci leeng i genzo nai diam maw ka ci hi. Thu leh la gil ciik pipi kiphum ahih manin Shillong omlai pan U Sianno (tu in UPSC Delhi ah officer in omta) tawh ka favorite uh ana hi a, tu tung Delhi ah ka ban kik ciang zong ana ngaicim nailo lai hi. Tua manin a thu a thei taktak te in hih keset pen ngaicim theilo uh hi. S. Chingnu in ngaihluat man a selung sumbang ze etna hi bo e a cih leh kumsang tuipi let nan leh e.e.e.e.e.e. e.e.e…. .. a cih te ngaihbang ngaungau hi.\nNi khat meel muh loh zong guikhau sawt ah zam a, mel kimulo a tong kisan zong lailung muang tuam takpi hi. Tun leh zua sinthu vanga khenlo ding nih gel pen anglai naubang pomta ding nun nuam a heita ding thangvan tun dong in hi ven, tua sanga nuamzaw leitung ah om tuan ding hiam aw.\nA la thu pawlkhat en suk zalzal leeng:\nLungin ngilh ding a lawmlo,\nSolkha vak ah naubang i kinoh lai,\nSun in ka zal mang, zan ciang ka zal mang\nAnglai ken hong pom lai ing….\nTaka naubang pomlo kei ding na e\nNgaihno gimsi nam theita sing\nNgaih gimsi na nam lo zong, keidin leidi pak namtui bang\nKhenlo naubang pom va solkha vah a,\nBu-al a khuan nop leh khuang hen,\nTaikhua a val nop leh val hen\n….tunnu khuai bang hang va?\nTunnu khuaibang han ding na khual\nKumsawt lo bang nong tulpih zo diam maw\n….lelta ni, lelta ni ngaih, muikhua i zin leh aw tuibang gawm mai vai e\n..naubang i ki noh nuam e…taikhua val mai vai…\ntaikhua val man..kei sausiang lam zuan mai vai…\n…von zatam i tawi dong naubang pomcim lo ding…\n…kei ka heina gam pan sinthu khuaimu hong leng\nsinggual tang ding sinthu kileel ta ci…\n…na teh kimpih gual tawh khenlo tongciam mai ta’n\nciin sumbang na nual ing..\n….sialsial tam vot aw ngaih…hanlung i ciam poh leh\nnang kei a kei nanga…\nZodamtui bang gawm ding vang, kei lengthei nai sih ing\nKei dawng lai ing e..kum 2, 3 hong na ngak in…\nKei nanga din sahei pah in pah vaang\n15-vei sinthu a lel zawh ciang zong ngahzo nailo ahih cianga bang hang hiam ci a a dot leh amah in singdang tunnu in ningzu tawh ei kham ta e na ci hiat lel hi.\n(ut leh zoplai ding)\nPrevious: Makai Hoih Makai Picing ~ Hau Za Cin\nNext: Japan Gal Sung Dawi Havang Kal Pan – 6\nVideo: Circus lahna ah Sahang ki taisuah in naupang 2 petkha\nA 9 veina Zomi (ZAM) Kumcin Khawmpi leh kiteelna\nMuh ciil Melbourne – 10 ~ Hau Za Cin\nKi mawhmawh Sak\nMalaysia, Sabah ah Hotel khatleh Shophouse 4 meikanggawp


url: =ZoMWA Logo Competition Ding Tangkona\nLast Updated on Saturday, 21 March 2015 00:34\tWritten by Tongsan Admin\tSaturday, 21 March 2015 00:10\nZOMWA LOGO KIDEMNA (Logo Competition) DING TANGKONA:\nI theihsa ciat mah bangin tuhun pen Media and Information Technology (IT) hun kici a, hih tungtawn mahin Christ Gospel thu le Social gospel nasepna khempeuh seploh phamawh hun ahi hi. Hih Media tawh kisai i gen ciangin, a tangzaipi khat ahih manin tulaitak le mai lam Zomi khangthakte' maban ading muhkholhna le lunggulhna lianpi tawh minam kician khat i neihloh aphamawh Media kipawlna phungpi khat i neihloh hong phamawh ta hi.\nHih veiina le lunggulhnate Pasian in hong thukimpihna tawh abeisa January 11,2015 ni-in Zomi Media leh Laigelhte' Kipawlna (Zomi Media and Writers Association - ZoMWA) cih kipawlna phungpi khat Yangon khuapi ah kiphutkhia ngawngaw hi. Hih ZoMWA i ngimna le tupna bulpite zong Zomite in Media nasepna lamah leitung gam khangtote tawh kizop dimdiamna pan a bucing khantohna i neih theihna ding ngimna lianpi kinei ahi hi.\nZoMWA Executive Committee zong kisehna kinei khin bek tham loin, nasepzia le kalsuanzia ding thukhunte (Bylaw and Constituition) kibawlsan laitak ahi hi. A sawt loin ZoMWA Bylaw and Contituition akiman khit ciangin Mipi tungah pulakkhiatna le kimuhkhopna hunpi khat kineikhawm ding hi. Tua khit ciangin Kumpi tungah theihpihna (Govn. Registration) kingen pah ding hi. Hih Govn. Regd. ngetna ah ZoMWA Logo kisam pah hi. Hih Logo tawh kisai-in leitungbup a om Limsuai siamte (Computer Designer) tungah huhna kisam i hih manin, ZoMWA Committee min tawh Logo limsuai siam kidemna ( Logo Competition) neih ding thu kong tangko uh hi.\nZoMWA Logo suai/ kidemna (Logo Competition) ah theih ding/ zuih ding thute:\n1. Minam deidan omlo in Computer lim suai siam (Designer) khempeuh kihelthei ding hi.\n2. Kidemna pen Internet tungah (Online Poll Voting System) tawh mipi kiteel sak dingin kikoih ding hi.\n3. Kidemna hun March 25- April 30,2015 sung kidem ding hi.\n4. Kidemna ah khatna (1st Prize) ngahte bek pahtawina USD 200 kipia ding hi.\n5. Tua akitelkhia Logo pen limsuai pa/nu (Designer) tawh kisai nawnlo dinga, ZoMWA i neihsa (Official Logo) hi ding hi.\nZoMWA Logo tawh kisai anuai a Thubulpi teng tungtawn in suai/ bawl (Idea) kila/ ngah thei ding hi.\n- Mission : " ZoMWA tungtawn in kizop diamdiamna pan Khanlawhna le A bucing Khantohna neih zawhna ding "\n(a) Laigelh siamna le Thupuak siamna tawh gam le minam khuamuhna tangzai sak ding\n(b) Laigelh siamte le Thupuak siam tampi piankhiatna ding\n(c) Laigelh siamte le Thupuak nasemte' thalawpna dingin pahpih ding\n(e) Laigelh siamte le Thupuak nasemte' tungtawn in a khangto minam suak ding\nZolia Khatin Music Master Ngah\nWritten by Tongsan Admin\tFriday, 20 March 2015 15:52\nPasian in Zomite thupha namkim hong piakna sungah pu le pa khang akipan i ngah ngeiloh le i ngaihsut ngam ngeiloh ahi Zolia te nangawn Tumging siamna (Music) lamah leitung tawh kikim dingin hong makaih ta hi. Zogam, Tedim khuapi ateeng (Pa Hang Khan Pau) le Nu Dim Zam Cing te' tanu Lia Zam Man Niang @ Siamah Man Niang in Pacific Baptist Theological Seminary (PBTS), Baguio City, Philippines pan March 13,2015 ni-in Master of Church Music (MCM- Major In Choral Conducting) tawh Master degree hong ngah cih kiza ahih manin, Zomibup tangin Tongsan Media Group pan lungdampihna i puak hi.\nLia Man Niang in Kalay University pan B.A (History) a zawh khit ciangin, Evangelical Bible College, Yangon pan BA (Bible in Theology) ngah hi. Tua banah Pacific Baptist Theological Seminary (PBTS), Bagiuo, Philippines pan Master of Church Music (Major in Choral Conducting) tawh Master zo leuleu hi. Lia Man Niang pen August 5,1979 kumin Tedim khuapi ah suakin Rev. David Go Lian Suum @ Sia David Suum (Senior Pastor- Grace AG, & Founder and Presedent of Grace Music Institute), Yangon tawh Unau Laizom ahi hi. Pasian in ama min ading Grace Music Institute (GMI) ah a Unau in mapang khawm thei dingin siamna le gualzawhna pia hi. Hih banga Zolia khatin Music master hong ngahna pen Zomite ading a masapen ahih manin, Zomibup angtanna bek tham loin, minam le Pasian gam ading muanhuai hong suak hen ci-in thungetna i neihpih hi.\nSource: Cinpu Zomi Facebook\nMedia Conference Kinei Ding\nWritten by Tongsan Admin\tMonday, 16 March 2015 04:19\nKawlgam sungah Journal leh Online Media lam kipawlna ah a lianpen khat ahi Burma News International (BNI) makaihna tawh Zogam (Chin State), Hakha khuapi, Carson Hall ah Ethnic Media Conference (EMC) pen March 18-20, 2015 sung kibawl dinga, Kawlgam kumpi Thukizaktuahna lam Vuanzi (Information Minister) U Ye Htut zong kihel ding cih kiza hi.\nHih EMC hun sungah Kawlgam minam tuamtuam pan kumpi theihpihna (Govn. Reristration) ngahsa Media kipawlna (13) kihel dinga, Tongsan Media Group zong kihel ding uh hi. Tua banah Chin State Chief Minister Pu Hung Ngai le political party tuamtuam, biakna lam pan Pastorte le NGO pan saptuam delegate tangmi vekpi 200 kim kihelthei ding cih kiza hi. BNI makaihna tawh hih bang Media Conference pen abeisa 2013 kumin amasapen Mawlamyaing khuapi, a nihveina 2014 kumin Taunggyi khuapi le tutung a thumveina Zogam (Chin State), Hakha ah kinei cih kiza hi.\nSource: BNI News


url: =Kawlgam president U thein sein leh mangpite zogam ah zin :: ZOMI DAILY\nposted on 7 January 2015 at 10:57 pm Lomkholna: News, ZomiTimes\nKawlgam President U Thein Sein pen December 17 ni ziangsang lamin Kumpi vanleng khat leh Hysky Helicopter 2 tawh Kalaymyo vantengtual hong tunga ulian makai tampi in vaidawn hi cih thu kiza hi. Nidangin kumpi uliante zintung ding hileh innsim mi khat vaidawn ding thagum hatna tawh kisawl a, tutungin mipi tampi kollawhlo, buaisakloin kumpi hong zintung hi cih akizak ciangin mipi in lamdang kisa hi.\nPresident U Thein Sein pen Kawlgam Mangpite – U Soe Thein, UTin Naing Thein, Lt.Gen Thet Naing Win, Lt. Gen\nMyint Soe (Kahthalhsah), NW Commander Brig. Min Naung leh Sagaing CM U Tha Aye, Magwe CM U Bung Maw Swe in vaidawn hi. Kalay Khuasung leh Bunglung (Yazacho) Dam project, Manipur Myittha Dam Project enin pai hi. Kalaymyo University 3 – Kalay University (9 mile), Kalay Computer University leh Kalay Technology University pai a, Kalay khuasung khanthohna nasepte en hi ci-in thu kiza hi.\nZogam Rural Development Program (ZRDP) Pu Vum Za Nang in President U Thein Sein vaidawnna Kalay vanlengtual ah khut kilenin “Kimuhloh sawt ta ei” ciin hong hopih hi. Lt .Gen Myint Soe in zong limtak hong hopih hi” ci in Zomi Times tung ah gen hi. President U Thein Sein pen Prime Minister ahih laiin hong zin ngei a, President asuah zawh tutung hong zin hipan hi. Amah pen Battalion 87 ah 1988 buaihun sungin Kalay ah om a, buaina ah galkapte paisaklo hi. NW Commander tawh sauveipi Sagaing ah om a, Kalaymyo ah innteek mahmah hi. Pawlkhat in U Thein Sein pen Kalaymyo pen aneu laiin akhankhiatna hi a, Zomi hiding hi aci om ngei a, amah pen Ayawaddy gamsung ah piang hi ci-in Journal tuamtuam ah kisuah a, Ayawaddy tualsuak hi ci-in kigen hi.\nDecember 16 ni-in Tamu ah U Soe Thein, U Tin Naing Thein, Lt. Gen. Tin Naing Win, U Khin Mg Soe leh U Khin Yi Kawlgam mangpite zin uh a, India-Myanmar gamgite enin pai uhi. Tamu Townhall ah mipi tawh kimuhna om a, U Soe Thein in Tamu District sung makaite dotnate dawngin Kawlgam kikhelnate cingtakin gen hi. Amauteng mah kumpi U Thein Sein tawh kithuahin Tamu, Kalay, Kalaywa, Gangaw kimteng enin pai uhi cih thu kiza hi. Kawlgam galkap mangpi zong Kalaymyo hong pai ding pen hong pai nailo hi ci-in kigen a, tuteng Zomite tampi atenna Kalay leh Tamu gam ah kumpi uliante hong zinna in hamphatna tampi om ding hi aci zong om a, ei theihloh thulian vailian om hiding hi aci zong om hi. Bangthu bangla ahi zongin kumpite Zogam zinna hangin Zomite noptuamna tampi piang ding hi ci-in kilam-en hi. Chin Special Division hunlaiin Chin state in Kalay leh Tamu kuamten ghuam hi ciin kigen ngei hi.\nPrevious: Ihveeng Ihpaam Duum Sak Ni, Green Our Neighborhood ~ Khup Khan Thang\nNext: Zogam, Zomi, Zolai, Zo ngeina – 4\nHau Khua Pau says\n9 January 2015 at 12:50 am\nLungdam huai mahmah aa Zogam Khuapite hong ban lai leh uthuai mahmah hi.\nMi mawhsak kei in ~ Evan. Suangh Dal\nTulaai Leitung Thuthang Tuamtuam Updates May 9, 2015


url: =Tedim gam pan tukum tan 10 laivuan mi 285 pha :: ZOMI DAILY\nTedim gam pan tukum tan 10 laivuan mi 285 pha\nposted on 10 April 2022 at 8:23 am Lomkholna: Myanmar, News, Thangboi\nTedim gam pan tukum tan 10 laivuan mi 285 pha cingel veh aw. Cikha ah ava vuanto zong pawlkhat om hih tuak.\nLai vuan mibup:\nVekpi gawm 585\nChin state ah township 9 a om lak ah township 5 ah tan 10 lai vuan om hi. Tua township 5 teng pen:\nTua teng ahi hi\nCovid hang leh Kapvid hang in sangnaupang atamzaw kum 2 kizom in sang akahlo uh suak hi. Akhansan laitak uh ahih man in zi leh pasal anei mangkhin zong tampi omta uh hi\nTukum sang kihon kik June kha ciang tua kum 2 akahlo khinte akah ngam nawn mawk uh diam kaci hi. Akhang khollo tading in bel zumhuai luasam kei ven cin akhang mahmah tepawl bel maizum khathei unteh maw.\nLeitung ah mingongtat (terrorist) a kiciamteh Taliban te’n zong hunkhat lai in numeite sangkah ding phallo ngei uh a tu’n bel phal ta nong uh hi. Geneva Convention ah galkidona ah sang leh zato sukkhak loh ding ki limgen mahmah hi\nGeneva Convention pen MAH te tawh kipawl peuh ai maitam maw. Zogam leh Zomite’ sungah ki-itna, kilemna, leh lungmuan khamuanna hong omta hen Mung Laan Thang (Yangon)\nTuni tan 10 lai vuanna manta hi\nTonzang pan mi 124 in laivuan in Cikha pan 176 in vuan ahih man in Tonzang gam pan avuan vekpi mi 300 pha hi. Tedim BEHS (1) leh BEHS (2) ah zong laivuan honkhat mah om cih kazak hang mimal phazah taktak bangzah cih kathei kei hi.\nAtaktak in Tonzang pan mi 228 leh Cikha pan mi 208 agawm mi 436 in vuan ding in min apiaksa uh ahi hi. Laivuan madeuh in sangpi ah kikapna a om ciang in pawlkhat Lau in Lai avuan ngam nawnlo uh ahi hi\nTonzang sangsiapinu Siama Sawm Niang zong sang ahonlohna ding in thautang leh Lai kipia mah tase leh “Ken hih naupangte’ mailam ding khaktan kei ning” ci’n hangsan tak in sang ahong veve ahi hi\nTownship Education Officer Sia Thang Sian Mung in zong vauna tampi ngah mah tase leh hangsan tak in khawllo in amaban azom suak ahi hi.\nThupi uh kasa a zahtak huai zong kasa hi. “Ka nuntakna lauhuai hi” cih paulam in sangkhak nuam le uh akingah lua ahi hi CNF leh apawl te’n Senam a Meitei te avakap khit ciang bang un akiim a khuate in tua paulam in sang akhak mang uh ahi hi\n1998 kum phawk huai\nGalkap kumpi mah ahi SPDC te’ hunlai in siamsin pawipi (Students’ Festival ကျောင်းသားပွဲတော်) ci in kum khat khatvei ta mun tuamtuam ah bawl kawikawi uh hi.\n1998 kum in tua Siamsin Pawipi pen Chin state khuapi Hakha ah hong bawl uh hi. Tua kum in Chin state sung a tan 10 te Lai ongsak ziahziah lel uh hi. Tuate sung pan siavuan khawng engineer khawng pawlkhat hong om veve sam hi.\nKum 30 Planning\nTulaitak a kawlgam pilna lamsang kalsuanzia pen SPDC hun lai pek a agelsa uh ahi kum 30 planning tawh apaipai ahi hi. Kua kumpi kua kumpi akah zong in kum 30 acin dong kikhelnapi om paklo ding hi.\nEi teng ih kitottot sesang kilem diamdiam leng bel ih metzaw hamtang ding hi. Khanglui te’n “Zawng’ nek ngau in thuak lawh” acih uh ih bat loh ding thupi ding hi.\nHunkhat lai in Chin state bup aukzo te ih hih hang tulaitak khuapi khat a uk AD khat nangawn om nawnlo ih hih lam phawk huai kasa hi.\nKa Lungdamna Khat\nKawl galkap te’n tutung tutna hong lakkik leuleu vua kipan Zogam ah thautawi kipawlna tuamtuam hong piangkhia hi. Kawl te’n eiteng kisia gawp ding in eiteng mah kikap a buaicip ding a ong hawlhawl mah tase le uh Pasian’ thupha tawh tuni dong akilangh tang in ei leh ei kikap nai samlo ih hih man in ka lungdam mahmah hi Ei teng akitawng kineih in na kilem khinkhian leng bel ih galte nak buai inteh ci ing\nHong Thuum Ing\nThautawite hong lungduai mahmah unla na mipih na sapihte uh hong ngim hetkei un cih zahtakna lianpi tawh hong thuum ing Lungdam Mung Laan Thang (Yangon)\nPrevious: Breaking News: Russia gam UNHRC pan kipaikhia sakta\nNext: Palm Sunday lungngaih ~ Rev. Zam Khat Kham\nIndonesia, Bali ah guihtheih khamtheih vankham tawh gamdangmi 3 kiman\nIndia gamsung ah Hindu Temple khat meikang, mi 102 si, 280 liam\nSyria kumpi in Aleppo panin nautangte leh Rebels te kihepkhiat theihnading Ceasefire thukimna zukkik ~ TK Lian\nUSA, Indiana ah zukhamsa in atate 5 tawh mawtaw ahawl Bawi Lian kiman ~ ZD


url: =Ama ong sihna te ah (In His deaths) :: ZOMI DAILY\nposted on 24 May 2018 at 7:37 am Lomkholna: Biakna, Dimlunzam, News\nSiapa leh kei Lazialte omna labu sal ah pai in Isaiah 53na ka hahsim laitak uh ahihi. Siapa in,tua sungpan munkhat ong sim hi, tua in,” Amah in migilote tawh hanah kivui ….mihaupa ….” cih mun ahihi. Tua mun in, Messiah i gimthuak silapa ahihna, Messiah, eite mawhna ding a hong si pa. Ama sihna pen, migilo te leh mihau pa tawh ki memat hi.\n“Amah pen migilote tawh ong si khawm, mihaupa han sungah ong ki vui hi.”\n“Hilua” siapa in a cih khit ciangin,”hih tengah thuthuk mahmah khat om gige hi, hih lai a ki at lai a kizang, Hehrew te pau in sim le teh bek tel ni teh.” “Isaiah 53 kam dang in aki lek khiat nakleh “ama sihna “ cih bek ki mu thei hi. Ataktak in, hih pen van leh lei na khempeuh tawh ki sai thu hi a, kam lek khite in bangci lek khiat ding cih pen tel zo lo a abuai pih mahmah thu khat hi.”\n“Koi ci dan ahi?”\n“A ki atna bulpi ah maw. Ama ong sihnate (in his deaths) ci hi ven.”\n“I tel ding ah, Hebrews kam in singular kammal khat hi na pi in, atam cihdan in a ki ngaihsun thei athuk, azai, acihnopna sangin, a kammal deihna lian lua zaw om hi.Hih kammal a ma kammal khat sungbek ah a deihna kicingtak a aki gen khia ziau zolo cihna hi a, acihnopna thuklua hi.”\n“Hih kammal in “ama ong sihnate” ci hi. “Ama ong sihna ah” ci leh bek hih kammal aman ding leh ki sang thei(make sense) hi. Lai at dan (sikan)kawlkam, mikang pau in grammer rules susia hi. Tua ahih leh hih thu taktak in bang a gen nuam a hi zen tam?”\n“Messiah pen amah bek si lo, a mah pen tampi tak tawh si khawm hi.\n“Ama bek si lo, mite khempeuh a ding ong si hi. Ama nuntakna khatbek mitampi a ding si hi.”\n“Hi lua ai ve.” siapa in a cih khit ciangin,”Lawm aw, nang a zong aki hel ai ve. Hih genkholhna a sim kha khempeuh zong ki hel uh ei. Mihing khat ciat i sihna pen tua kammal sungah om khin hi. Na nuntakna lui pen thukhen na thuak khin, man khin, ki zo khin, “bang hun in? ama ong sih laitak in ahihi.”\nThe Mission: Tua sihna te sung ah nang ma milui sihna khat in ki hel. Tua mi lui pen si in ki vui hi. Tua tawh man sak in la, ki phel ta in.\nIsaiah 53:9; Romans 5:18; 2Corinthians 5:14-15 Jonathan Cahn Days 63 Dim Lun Zam\nPrevious: Zomi leh Social Media ~ Pau Khat Suan\nNext: Malaysia Banting vengsung ah damiah mi 4 kiman, khat kikapliam\nS & N KOREA batkhak ding lauhuai


url: =USA, Kentucky pan Pa Go Suan Lian (Lalta, Suante) in hongnusia :: ZOMI DAILY\nposted on 10 July 2020 at 4:13 pm Lomkholna: Dahpihna, News, ZIUSA, Zomi\nMangpha Pa Go Suan Lian (Kum 44) Suante Beh – Zogam Lalta khuami USA gam Kentucky State, Bowling Green khua ateng Pa Go Suan Lian in abeisa July 5,2020 in Cancer natna tawh hongnusia chih thu iziak man in ZIUSA kipawlna mintawh dahpihna i pulak hi.\nPa Lian pen Pasian lam honsakna tawh September,2015 in USA a tung ahihi, Pa Lian pen Zomite kipawl khopna Zomi Innkuan Kentucky ah member khat leh ZIUSA Genvai member onglut thukhun pom ni 1/31/2016 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPa Lian luanghawm tawh anunungpen hunzatkhop ding hong tungding Saturday July 11 , 2020 1:00pm hun in JC Kirby & Son Lovers Lane Chapel ah (ZCC) pawlpi makaih na tawh hunbawlna neihkhit ciang,aluanghawm lei sung ah tuh na Rev.Zam Suan Mung in nei ding hi.\nMore: USA, Nashville pan Lia Vung Sian Huai (Lalta khuami) in hongnusia\nPa Lian hong nusiatna hanga adahakap azi atanu tapa te leh alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi – Zomi Innkuan USA, Inc.)\nPrevious: USA, Tulsa pan Pu Sian Khan Mang (Lailui, Sukte) in hongnusia\nNext: Zomite ki makaih zia etcianna ~ Rev. Dr. Pau Khan En\nBurmese community center planned in Glenpool


url: =India gamah gunkuang tuahsiatna hangin mi 24 sita ~ TK Lian :: ZOMI DAILY\nposted on 16 January 2017 at 7:33 pm UTC+9:30 Lomkholna: India, News, Thangkhanlian, World\nJan. 16, 2017: India gam-a om Bihar state ah zanhal in ni thum sung Laileng Lensakna/khah Kidemna Pawi (Kite Festival or ‘Makar Sankranti’) kici state tourism saina tawh kinei hi. Hih “Makar Sankranti” ah kihelte Patna panin Sandalpur khua zuan dinga gunkuang (buat) mi 60 valte tuanna NIT Ghat kicihna mun zuan dingin a manawh lai-in Ganga lui-ah a gunkuang tum (capsized) hi. Zan in tuahsiatna tuakte lakah si luang 4 kimuh beh a, tu dong sihna tuak mi 24 cing ta a, mi tampi mang lai hi.\nPatna district magistrate Sanjay Agrawal in a genna ah hih gunkuang sungah mi tam tuang lua ahih manin Ganga lui-ah tum hi ci uh hi. Hih thupiang mit tawh a mu ten a genna uh-ah laileng khahna dinga kihel nuam a tam banah tua pawi-a kihelte puak kikna ding gunkuang kicing lo a, khuamui kuanin pawi a kihelte puak kikna ding gunkuang om nawn lo hi cih hong kipulak manin tutna kituh in buaina (commotation) piang a, tuahsiatna tuak uh hi ci uh hi.\nSihna tuakte innkuanpih ten State government in hih bang pawi sai napi-in geelna kician nei lo ahih manin State government in a thah hi ci-in nakpi takin mawhpaih uh hi. Hutkhiatna nasem (rescue operation) National Disaster Response Force and State Disaster Response Force teams ten zan in a kimu nai lote muh ngap mel nawn lo uh ahih manin hutkhiatna nasep khawlsan uh hi.\nPrime Minister Narendra Modi in hih thuahsiatna tuakte a dahpih thu pulak in, sihna tuate innkuanpihte tungah a galna dingin ₹2 lakh piak ding leh liamna tuakte tungah ₹50,000 piak dingin ciam hi. Bihar government in zong sihna tuakte innkuanpihte tungah ₹4 lakh tek a galna (compensation) piak dingin ciam hi. Bihar Chief Minister Nitish Kumar in hih thupiang kanna nei dingin high-level probe kici a kibawlna dingin thupia a, Bihar state ah opposition BJP party in Chief Minister a kitawpna ding kalh uh hi.\nPrevious: Bangladesh gamah 2014 in mipi mangin athatte mi 26 sihdan kipia ~ TK Lian\nNext: Bahrain kumpi in 2014 in Police thum thatte Fire Squad te kaplumsak ~ TK Lian


url: =Palikbu pa le singneipa ~ Lian Tuang :: ZOMI DAILY\nposted on 10 July 2019 at 11:37 pm UTC+9:30 Lomkholna: Article, Liantuang\n2016 kum khuakhal ni sat mahmah hun laitak khat in ka nasepna station ah tuilum hawp in lawmte tawh ka kihoho uhi.\nTua laitakin cycle 2 tawh palik 3 uniform silh sitset in zum huang sung ong lut vatvat uhi. Mi khat a khut lehhen sa in ong lutpih uhi. Amau nung deuhah singpua mawtawpi khat ong pai vuavua hi. Palikte in singpua mawtaw le singneipa a man ahi hi.\nZum mai ah mawtaw khawlsak uhi. Palikbu pa le singneipa ko kiangah ong tawlnga hi. A dang tengin mawtaw khawng vel in phone khawng kiho in manlah mahmah uhi.\nPalikbu pa in singneipa kiangah na gil a kial hiam, tuilum na dawn diam, za na tep diam ci in dam takin hopih hithiat hi.\nPalikbu pa in za zial khat a piak kawmin ko zong ong man nuam hetlo mah hi ve ung, no le no kihaza in kikhiakhia hi kei le uh cin ci hiathiat laizang hi. Tua kammal a zak ciangin singneipa in kua hiam ong khia ci kik pah lian hi. Palikbu pa in singneipa en se loin nang le nang ngaihsun ve kua a hi tam, nang nasepna a thei mi bangzah pha ahia, tu sunga na kihopih ahih keileh nang kianga ong hawh mi bangzah pha hiam cih san hi.\nTawlkhat khit ciangin singneipa in thangpaihna le hehna kigawm nuihmai niangnuang kawmin amah le amah ong kiho hi. Mihingte bel en I deihsak pente mah in ong haza, amau tungah I cihtak mahmah hang eitungah kuamah ong citak lo ci in amah kia phunphun hi. Ken amau nasepna kuama kiang gen ngei hetlo mah hi veng. Nung nipi in mawtaw 5 pai khin tun zong a sawt loin mawtaw 5 pai lai ding, ken tuate kuama kiang gen sak hetlo mah hi veng ci ta hi.\nPalikbu pa in singneipa thugente thupi sa hetloin khuadak kawmin tuilum hawphawp lel hi. Ko zong thei mah ung ei ci zel lel hi. Palikbu pa in tua na gen pa singkholna ah nung nipi ka pai uh leh gam mang hiau ung in baih kei cih san lai hi. Singneipa in gam man nading om hetlo, ko singkholna gal hi, ko lam ong tawn le uh cin nai mahmah ci lai hi. Agen kawmkawm in a min zong gen kha zelzel hi. Palikbu pa in bangmah lamdang a sa hetlo dan om hithiat den lel hi.\nNitak lam ciangin singneipa le sing mawtawte palik zumah paipih uh a, ko kiangah palikbu le a dang khat ong om lai uhi.\nKei zong palikbu pa gei nehphei in ka hopih hi. Tu sun a sing mawtaw pen ong kikhia takpi mah a hi hiam ka cihleh palikbu pa in kuaman ong khia zenzen kei e ong ci kik mawk hi. Mi kicing lo lua ka hih manun hih bangin a kiman mengmeng zolo bek ahi hi. Ataktak in ko huam gamsunga thupiangte bel ahuampi in a kithei lua hi lel hi. Thu kan nuam leng hamsa lo pi, tu sun mahmah in zong bangmah dotloh pi in tampi ong kigen ziau ve ong ci lai hi.\nAtaktak in tu sun a I mi mat pa in mimal in ong muhdah lohna ding leh nasem dang kua om lai hiam cih I theih nop man in ong khia om hi a kici pong ahi hi. Amah zong ei mah bangin pilvang lua khollo ahih manin a upmawh mi khat tungah heh in thu tampi pulak khia gawp lel hi. Kankan dotdot zong kisam lo zezen hi. Ama tung panin kuate in koi mun ah bangsem cih pen kician in a kithei pan ahi hi ong ci sawnsawn hi.\nPalikbu pa a ciah ding ciangin lawm aw na ciamteh gige in. Mi a pilvang khollote in midangte tel khial baih mahmah uhi. Thu khat peuhpeuh a pian ciangin a hang taktak kan se loin ama upmawh thukhat len tentan ziau uhi. A lungsima a upmawh thu pen a hi takpi sa uhi.\nAmah le amah hoih takin kien masa loin midangte mawhna thanemnate bekbek zong masa uhi. Theihtelna sangin upmawh theihna tungah kinga zaw uhi. Nang le kei bel I tua cih loh ding thupi ding hi a cih kawmkawm in ong paisan hi.\nHih thupiang le palikbu pa kammalte in ka ngaihsutzia le ka thupomzia tampi ong khel hi.\nTua mah bangin tu laitaka i buaipih theihzel ahi, minam vai, biakna vai, kipawlna vai, nasepna vai, lawmta vai, innkuan sung vai le vai tuamtuam thu hamsa pawl khatte ah zong hih thute phawkhuai thei kha dingin lamen i hih manin a gelhkik i hi hi. Lian Tuang\nPrevious: Lup hunman leh ihmut cimnapi in ihmut asuakden banghang hiding hiam?\nNext: Khanna, Khantohna le Kiginna (Growth, Development and Readiness) ~ Pau Sian Lian


url: =Nuclear galvan tawh kisai thu tomkim ~ TK Lian :: ZOMI DAILY\nposted on 6 January 2017 at 3:36 pm Lomkholna: Japan, News, Thangkhanlian, World\nJanuary 6, 2016: Leitungah Nuclear Weapons Club kici nuclear galvan nei gam kua om a, nuclear galvan zat theih ding 15, 000 bang om ta zen hi. Nuclear Weapons Club sunga kihelte pen China, France, Russia, United Kingdom, United States, India, North Korea, Pakistan ahi hi. Nuclear a neih zah uh pen source tuamtuam in a gen dan uh tuam tek a, ahih hangin leitungah Russia in haupen hi. Stockholm International Peace Research Institute leh Business Insider in a ciahtehna ah US (1945) in 7,300, Russia (1949) in 8,000, UK (1960) in 225, France in 300, China (1964) in 250, India (1974) in 90 – 110 kiim, Pakistan in 100 – 120 kiim, North Korea (2006) in 6 – 8 kiim nei hi ci hi (a neih kum dan uh tawh kituak-a a gam uh kigen ahi hi).\nHih nuclear galvan neite lak panin gamdang tungah nuclear galvan zuaksawn lohna ding thukhun non-prolifiration treaty (NPT) kici om a, China, France, Russia, United Kingdom, United States in zuih dingin letmat thuh/suaikai uh a, NPT signatory ci-in kiciamteh a, gamdang ten nuclear galvan a neih theih lohna dingun nakpi takin hanciam uh hi. India, North Korea, Pakistan in NPT pen nuclear nei sa gamte in a nei nai lote dalna ngian in a bawl uh ci-in NPT signatory lakah kihel nuam lo uh hi.\nGam kua in nuclear galvan nei hi ci-in Nuclear Weapons Club sungah a kihel hangin Israel in zong nuclear sim neih dingin ki-um a, a sit leh sit loh uh a pulak khiat loh hangun nuclear galvan 80 kiim nei dingin ki-ummawh hi. NATO member sungah zong nuclear weapons nei “nuclear sharing states” kicite pen Belgium, Germany, Italy, Netherlands, Turkey ahi hi. A beisa hunin Belarus, Kazakhstan, South Africa leh Ukraine in zong nei ngei uh a, “States formerly possessing nuclear weapons” ci-in kiciamteh hi. Tu-in a nuclear galvan uh susia (dismantled) uh ahih manin nuclear galvan nei nawn lo uh hi ci-in kiciamteh ta hi.\nThe Statistics Portal in bel Russia in 7,500, US in 7,200, France in 300, China in 250, Pakistan in 100-120, India in 90-110, Israel in 80, North Korea in 10 nuai nuclear galvan nei dingin ciamteh hi. Wikipedia in bel US in 1,750-6,970, Ruusia in 1,790-7,300, UK in 150 – 215, France in 290-300, China in 260, India in 110-120, Pakistan in 120-130, North Korea in 10 nuai leh Israel in 60-400 kiim nei dingin ummawh a, Israel in 1960–1979 kiim in Vela sit dingin ummawh hi. Israel pen nuclear galvan nei-in a kiciamteh loh hangin NPT signatory lakah kihel a, China leh US zong NPT signatory (a suai kai bek) hi a, NPT signatory ahih banah NPT ratify (namkip) pen Russia, UK leh France bek ahi hi.\nHih nuclear galvante lak panin zong tuipi, huih leh lei panin nuclear galvan kap theihna ding a nei “Nuclear Triads” kici na om sawnsawn lai a, tuate lakah Russia, US, India bek kihel pan hi. Israel leh China in zong tua bang nei dingin ki-ummawh ahih manin “Suspected Nuclear Triad” ci-in kiciamteh khawm hi. UK in sea-based nuclear bek nei a, France in sea and air-based nuclear nei a, Pakistan in Land and air-based nuclear nei a, North Korea in zong lei leh huih panin kap theihna ding nei dingin ki-ummawh ahih manin “Suspected Land and air-based” nuclear country ci-in kiciamteh hi.\nSource : Business Insider, The Statistical Portal, Stockholm International Peace Research Institute and Wikipedia\nPhoto: Kidopi Khatna lai-in US ten Hiroshima ah August 6, 1945 leh Nagasaki ah 9th August 1945 in nuclear (atom bomb) galvan a khiatna (mi 129,000–246,000+ kiim si hi). Thang Khan Lian\nPrevious: India in ICBM sitna aneihbeh laileh China in Pakistan inzong bawlna dingin huhding ~ TK Lian\nNext: Indian American Rajiv Shah “Rockefeller Foundation President” thakding in kiskeh ~ TK Lian\nChristian Hymn te’ tangthu: Tangthu Hong Gen In\nKoi zaw tawh na kalsuan diam? ~ Khup Lian Thang\n2014 kumsung Kawlgam gamvai lam ah mipi te deih mi 5 le deihloh mi 5 te


url: =ZoMWA makaihna tawh Zomi Media Development Forum nuamtak kizo :: ZOMI DAILY\nposted on 25 May 2018 at 7:26 am Lomkholna: News, Zomi\nLighting the Future: Enriching Media Ethics and Promoting News Literacy in Community cih thulu tawh 23-24May,2018 in Yangon Summit Parkview ah Ni (2) sung kibawl hi.\n24 ni-in: Introduction to News Literacy thulu tawh Thawng Za Khai (M.A.,Communication, Unversity of Southern Indiana, U.S.A.) in hong nei hi.\nMedia I nasep danding leh News acih te bang dante hiam?\nFake News I cih te koi dan te ahi hiam?\nThu khat peuhpeuh I zak leh tua thupen um pah lo a kantel phot ding a ki sap lam gen cian nazong hong nei hi.\nZoMWA te tung pan apai teng khempeuh Certificate piak na zong hong nei uh hi.\nZani a thu teng leh tuni athu teng khempeuh review gen khiat kik na Phualva lungtuak Media pan gen na hong nei uhhi.\nMyanmar Times le Mizzima te zumpi ah vapai-in amau nasep na te etna leh amau lampan thunei te tawh holim khop na kinei thei hi. Nitak annek khopna tawh Zomi Media Development Forum pen nuamtak ki gual zo thei hi.\nZoMWA (ZOMI MEDIA AND WRITERS ASSOCIATION) te makaih na tawh 23.5.2018 ni-in ZOMI MEDIA DEVELOPMENT FORUM cih thulu tawh Summit Parkview Hotel, Yagon ah ki bawl hi. Hih sung ah kipawl na a tuamtuam pan zong ki hel thei in tua sung ah Pasal (42) Numei (19) vekpi gawm Mi (61) bang ki kah thei hi.\nHih hun sung ah Introduction Dr. Sian Nun Siam (Secretary,ZoMWA) in hong nei-in Opening Speech Dr. Cin Khan Lian (President, ZoMWA) in hong nei hi. Key Note Speech pen Prof.Dr.C. Thang Za Tuan in hong nei hi.\nMore: Zomi Media and Writers Association (ZoMWA) thu kikupna & makaithak te\nUSA gam ah Media lam Ph.D. a kah lai ahi Ko Nyan Lynn (Ph.D. candidate, Journalism & Mass Communication, University of Kansas, USA) in “Enriching Media Ethic” cih thulu tawh thu gen na hong nei hi.\nZomi leh LAI cih thulu tawh Tg, Dong Za Mung in gen khiat na hong nei hi. Ei Zogam sung ah lai nasep a haksat na leh lai nasep a kisap na tampi tak hong gen khia hi. Siamsin Awging\nPrevious: Nipah Natna ~ Pau Tun Thang\nNext: Thukhen siampa Sia Pum Nang ~ Lengtong Pauno\nTuunnu Zogam Dam Ding Gel Aw ~ Munei Thangdal\nCCJ Hall News\nPhalbi tunma in hong pai in ~ Zam Khat Kham\nZomi leh Ngeina Puante (Khangthakte) ~ Pu Zokhai\nZBC Hymnal Singing Competition vai zaksak kikna\nThuthak Tomkimcing 10 Aug 2014\nZomi & Education ~ Lian Thawn Pau\nUSA Indianapolis ah Kawlgam Chin nupi khatin ata 36 vei sat


url: =#INNPI (Zomi): Video Technology\nShowing posts with label Video Technology. Show all posts\nSmart phone, Smart watch bek hilo, Smart ring zongh omta\nUSA, California aa om Japan khangno khat in, smartphone te, smart tv, smart watch te baan ah google glass (google mit limlang) na ngawn, khut sung bulh (smart ring) pan a ki control thei ding in bawl khia aa, US$180 tawh zuak in, US$270 ah a man khangto hi.\nA hawl kullo mawtaw kibawl thei ta\nHih mawtaw dante pen, a diakdiak in, mawtawpi te ah bawl phuh masa nuam uh ci hi.\nHih bang hi leh, accident zongh tampi tawm tuam dingin lam en uhhi.\nHih pen a bawl thei khin ta uh hi aa, a hizong in, kumpi lam pan, mipi lak ah pai sak ding, zat taktak ding pen, phalna leh, hih tawh kisai, lampi thukhun cihte om nailo a hih man in, ki zangh khia thei nailo ci hi.\n2025 peuhmah in, ki zangh dingin lam en uh ahihi.\nGoogle in vanlengno tawh online order puak theih ding ngaihsun\nMobile signal/wifi cihte a omloh hang sms kikhak thei veve ta\nUS ah, huihpi, pingpei cih khawng a nun ciang, phone line te wifi te kisia mang thei zel a hih man in, mangkangte khangno khat in, phone line te wife te a om loh hang, Gotenna ci aa a min piak vanno khat nei peuh leh, phone pan in radio line tawh sms kikhak thei ci hi.\nHih pen, sms saupi ngah zolo in, chatting theih khop a hihi. Tua bek thamlo in, i omna mu, (location track) ki ngah a hih man in, gamlak ah signal omlohna munte ah lem mahmah ci hi. Tu laitak pen, i kiim i paam tai 50 kiim tan ciang bek ki contact thei phot lai hi. Tamman lo aa, a kipan tung a hihman in, damdam in a hoih semsme in bawl tohtoh ding geelna nei uhhi.


url: =Pastorte Homosexual Pan Suakta Natu Thukimna ~ Thu Tatuam (Siyin News)\nPastorte Homosexual Pan Suakta Natu Thukimna\nSunday, June 14, 2015 Tapidaw Taw Kisai, USA Ngam Thu No comments\nUSA, Texas governor Greg Abbott in Texas state pastorte atu nupa kitenna taw kisai kidal khol natu vaihawmpuina khat tu nipi-zawk-nilini in nei aa, tua thukimna sia September 1, 2015 ciang thukun in kip pheang tu hi.\nHomosexual ahi "Pasal le pasal, numei le numei" akiteang nuamte pastor pawlkhat in, letthat nuam ngawl ahikom vaibuaipi khat hong suak aa, zumh kong mangkong kithen ahikom, Texas pastorte in, homosexual peuma a uk bua le amate thu hi tu ci thu kipsak na hi.\nLaithiangtho pasal le numei kiteang tu ci bek om aa, homosexual peuma sia om ngawl aa, homosexual langpan hi ngawl in, mihingte mawna sung hong puak thei homosexual dei ngawlna ci'n Homosexual taw kisai apiding pawl pastor Hazel in son hi.


url: =Eritrea gamah zi atawmpen nih aneilo pasal te khantawn thongkiading :: ZOMI DAILY\nposted on 27 January 2016 at 3:35 pm Lomkholna: Cimphawng, News, Sawltak, World\nAfrica Continent sung aom gamkhat ahi Eritrea gamah pasal khatin zi nihta atawmpen neihloh phamawh cih kumpi te’n thukhun bawl uh cihthu Punch News in pulak khiahi.\nBanghang in pasal khatin zi nihta atawmpen neihkul hiam cihleh hih Eritrea gampen abeisa hunkhatlai in Ethiopia gamtawh Civil War nasiaktak in kidona om a, mi takpitak in sihlawh hi. Tuahang in agamsung mahmah ahzong mitawm mahmah a, adiakin pasal te galkidona ah tampitak sikhin ahih manin, mihing Population aki behlapkik nading in pasal khatin zi atawmpen nihta neihloh phamawh cih Government of Eritrea in a tangko khia hihtuak hi.\nEritrean gam ii biaknalam tawh kisai Department of Religious Affairs te’nzong hih vai tawh kisai anuai abang in genkhiatna nei uh cihi.\nAmasa in pasal khatin zi atawmpen nihta neihloh phamawh hi. Tuabangin zi nih neihding a utlo pasal khempeuh nasep tawh thong khantawn kiading cihi.\nTuaban ah a pasal in zidang khat alakkikding aphallo nupi te zong khantawn thong kiading cihi.\nEritrean gam leh Ethiopian gamnih te pen May 1998 panin June 2000 dong kinakdo mahmah uh a, tua tualgal hangin pasal galkap mi 150,000 bangin sihlawh hi. Tuahangin Eritrea gamsung ah mihing mimal kiam cihtak in kiamsuk a, agambup mimal pen 4 Million valdeuh bek phata cihi.\nEritrea gampen Africa Continent sung “Horn of Africa” ah aom mivom te teenna gamneu khat hi a, gam minthang hetlo khat ahihi. A khuapi Capital pen Asmara hi a, agam uhpen Arabian Sea tawh kinai mahmah hi. Sudan, Ethiopia, Djibouti cihte tawh agam uh kizom hi. ZD Sawltak #zomidaily\nPrevious: Suangkhuk ~ Hau Za Cin\nNext: A (10) veina Zomi bup Crusade Malaysia\nInternet nazat ciang pilvang in: virus te kiangpan kidawm in


url: =Satang Kahowi [Good News] - Chin, Khumi: Bangladesh - For evangelism, church planting and basic Bible study and teaching\nSatang Kahowi [Good News] - Chin, Khumi: Bangladesh\nProgram Number: 66199\n1. Amteuna hoi Soh y kha i [Introduction & Picture 1: In the Beginning]\n2. Tameuh i leu [Picture 2: The Word of God]\n3. Sahna [Picture 3: Creation]\n4. Avie hoi aidang [Picture 4: Adam and Eve]\n5. Kaina hoi abela [Picture 5: Cain and Abel]\n6. noai Paleung [Picture 6: Noah's Ark]\n7. Towi unma [Picture 7: The Flood]\n8. Abraham, sara, iskah [Picture 8: Abraham, Sarah and Isaac]\n9. Moshi hoi Tameuh [Picture 9: Moses and the Law of God]\n10. Tameuh i leu sai houri [Picture 10: The Ten Commandments]\n11. Kammo i voi a tlangna [Picture 11: Sacrifice for Sin]\n12. Mari hoi amoh [Picture 12: A Saviour Promised]\n13. Isu tapen [Picture 13: The Birth of Jesus]\n14. Isu py khumi leung ri [Picture 14: Jesus the Teacher]\n15. Isu ringrng na kalop [Picture 15: Miracles of Jesus]\n16. Isu tlang tleng a ana na [Picture 16: Jesus Suffers]\n17. Isu dih na [Picture 17: Jesus is Crucified]\n18. Angthuw na [Picture 18: The Resurrection]\n19. Thuma [Picture 19: Thomas Believes]\n20. Kani Pre mang ling [Picture 20: The Ascension]\n21. Khrows [Picture 21: The Empty Cross]\n22. Lang nyhre [Picture 22: The Two Roads]\n23. Tameuh i chopo [Picture 23: God's Children]\n24. Phalo kachai nang ding daire kamtha long na [Picture 24: Born Again]\n25. Phailo kachai Stlana [Picture 25: The Holy Spirit Comes]\n26. Kavang ding daire toko na [Picture 26: Walking in the Light]\n27. Tameuh leu teung na [Picture 27: A New Person]\n28. Kristen yhm deuthung [Picture 28: The Christian Family]\n29. Palung ka ei chi a py Tameu u [Picture 29: Love Your Enemies]\n30. Isu ly athou awm [Picture 30: Jesus is the Powerful One]\n31. Vonang nang na khumi [Picture 31: Casting out Evil Spirits]\n32. Isu a amkhom baly [Picture 32: Temptation]\n33. Achi kammong sabaly [Picture 33: If We Sin]\n34. Konoi [Picture 34: Sickness]\n35. Dihna [Picture 35: Death]\n36. Thlang kampreng [Picture 36: The Body of Christ]\n37. Amcomna [Picture 37: Meeting for Worship]\n38. Isu ly jew alee taing a [Picture 38: Jesus Will Return]\n39. Athai ngaha na tym a bo [Picture 39: Bearing Fruit]\n40. Kalan chi tyn a isu i stang thui na [Picture 40: Witnessing]